
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1853 

6 Οκτωβρίου 1999 


ΑΠΟΦΑΣΕΙ Σ 

Αρίθ. Μ 2115.2/5/99 

Έγκριση Εσωτερικού Κανονισμού των Ακαδημιών Εμπορι¬ 
κού Ναυτικού (Ε.Κ./Α.Ε.Ν). 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. α. Το άρθρο 9 του Ν.2638/98 "Οργάνωση και λειτουργία 
της Ναυτικής Εκπαίδευσης, μισθολογικές ρυθμίσεις για το 
προσωπικό αυτής και άλλες διατάξεις" (Α 204). 

β. Την αριθμ 03 / 15.7.99 γνώμη του Συμβουλίου Ναυτικής 
Εκπαίδευσης (ΣΝΕ), σύμφωνα με το άρθρο ΙΟτου Ν.2638/98. 

γ. Τη ΣΤ5/33/96/9.10.96 Απόφαση Πρωθυπουργού-Υπουρ- 
γού Εθνικής Παιδείας και Θρησκευμάτων "Ορισμός αρμοδιο¬ 
τήτων Υφυπουργού του ΥΠΕΠΘ" (ΦΕΚ 937/Β/96). 

2. Ότι από τις διατάξεις αυτής της Απόφασης δεν προκαλεί- 
ται δαπάνη σε βάρος του κρατικού προϋπολογισμού και του 
Κεφαλαίου Ναυτικής Εκπαίδευσης (Κ.Ν.Ε.), αποφασίζουμε: 

1. Εγκρίνουμε τον Εσωτερικό Κανονισμό των Ακαδημιών Ε¬ 
μπορικού Ναυτικού (Ε.Κ./Α.Ε.Ν), που επισυνάπτεται στην α¬ 
πόφαση αυτή, η ισχύς του οποίου θα αρχίσει από το εκπαι¬ 
δευτικό έτος 1999-2000. 

2. Η απόφαση αυτή, μαζί με τον επισυναπτόμενο Κανονισμό 
να δημοσιευθεί στην Εφημερίδα της Κυβερνήσεως. 

Πειραιάς, 14 Σεπτεμβρίου 1999 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΙΑΝΝΗΣ ΑΝΘΟΠΟΥΛΟΣ ΣΤΑΥΡΟΣ ΑΡ. ΣΟΥΜΑΚΗΣ 


ΕΣΩΤΕΡΙΚΟΣ ΚΑΝΟΝΙΣΜΟΣ 
ΤΩΝ ΑΚΑΔΗΜΙΩΝ ΕΜΠΟΡΙΚΟΥ ΝΑΥΤΙΚΟΥ(ΕΚ/ΑΕΝ) 

ΚΕΦΑΛΑΙΟ ΠΡΩΤΟ 
ΓΕΝΙΚΑ 
Άρθρο 1 

Εφαρμογή Κανονισμού 

Ο Κανονισμός αυτός εφαρμόζεται στις Ακαδημίες Εμπορι¬ 
κού Ναυτικού (Α.Ε.Ν.) Πλοιάρχων και Μηχανικών. Οι Α.Ε.Ν. 
είναι περιφερειακές υπηρεσίες του Υπουργείου Εμπορικής 
Ναυτιλίας (Υ.Ε.Ν.) και λειτουργούν σύμφωνα με τον νόμο 
2638/98 (ΦΕΚ 204Α) και τον Κανονισμό αυτό. 


Άρθρο 2 

Εκπαιδευτικό Πρόγραμμα 

1. Το ημερήσιο εκπαιδευτικό πρόγραμμα καθορίζει τις ώ¬ 
ρες μαθημάτων, πρακτικών εφαρμογών, εργαστηριακών και 
φροντιστηριακών ασκήσεων, διαλέξεων και γενικώς όλων 
των εκδηλώσεων που λαμβάνουν χώρα στην Α. Ε. Ν. και έχουν 
σχέση με την εκπαιδευτική διαδικασία. Το εκπαιδευτικό πρό¬ 
γραμμα λειτουργίας των Α.Ε.Ν. εκτυλίσσεται από 08:15 μέχρι 
την 20:00 από Δευτέρα μέχρι Παρασκευή. Κάθε Α.Ε.Ν. καθο¬ 
ρίζει, ανάλογα με τις ανάγκες της το ημερήσιο εκπαιδευτικό 
πρόγραμμα σύμφωνα με τον Κανονισμό σπουδών και τα δι¬ 
δασκόμενα μαθήματα. 

Κάθε Σχολή, ανάλογα με τον αριθμό των σπουδαστών 
που φοιτούν σε κάθε εξάμηνο για διδασκαλία των θεωρητι¬ 
κών μαθημάτων, δημιουργεί τμήματα των 35-40 σπουδα¬ 
στών. Ο Κανονισμός σπουδών καθορίζει τον αριθμό των 
σπουδαστών για τα εργαστηριακά και φροντιστηριακά μα¬ 
θήματα 

2. Για τις Α.Ε.Ν. εσωτερικής φοίτησης, εκτός της εκπαιδευ¬ 
τικής διαδικασίας, το πρόγραμμα λειτουργίας καθορίζεται με 
απόφαση του Διοικητή στην οποία ρυθμίζονται κυρίως ο χρό¬ 
νος έγερσης και κατάκλισης, ο χρόνος πρωινού, μεσημβρι¬ 
νού και βραδινού φαγητού, τα καθήκοντα και οι υποχρεώσεις 
των σπουδαστών στα υπεύθυνα όργανα αυτοδιοίκησης, τα 
διαστήματα μελέτης και ψυχαγωγίας. Επίσης στην ίδια από¬ 
φαση ρυθμίζονται τα θέματα εξόδου-επιστροφής των σπου¬ 
δαστών κατά τις εργάσιμες ημέρες, τα Σαββατοκύριακα και 
τις αργίες, οι υποχρεώσεις των σπουδαστών στους χώρους 
ενδιαίτησης και ψυχαγωγίας καθώς και τα απαραίτητα είδη 
ατομικής χρήσεως που πρέπει να έχουν στην κατοχή τους κα¬ 
τά την διαμονή τους στην Α.Ε.Ν. 

Η Απόφαση του Διοικητή κοινοποιείται στη Διεύθυνση Εκ¬ 
παίδευσης Ναυτικών (Δ.Ε.Κ.Ν.) του Υ.Ε.Ν. 

Άρθρο 3 

Τελετή έναρξης εκπαιδευτικού έτους 

1. Κατά την έναρξη του εκπαιδευτικού έτους σας Α.Ε.Ν. και 
σε ημέρα και ώρα που ορίζεται από τη Διοίκησή τους, πραγ¬ 
ματοποιείται τελετή υποδοχής των νέων σπουδαστών. 

2. Οι λεπτομέρειες και διαδικασίες πραγματοποίησης της 
τελετής αυτής, ρυθμίζονται με απόφαση του Υ. Ε. Ν. / Δ. Ε. Κ. Ν. 
μετά από εισήγηση του Συμβουλίου Α.Ε.Ν. (Σ.Α.Ε.Ν.). 

ΚΕΦΑΛΑΙΟ ΔΕΥΤΕΡΟ 

ΟΡΓΑΝΑ ΔΙΟΙΚΗΣΗΣ - ΑΝΑΔΕΙΞΗ ΟΡΓΑΝΩΝ 
Άρθρο 4 

Όργανα και Λειτουργία Οργάνων της Α.Ε.Ν. 

1. Τα όργανα διοίκησης της Α.Ε.Ν, είναι το Συμβούλιο Α.Ε.Ν 
(Σ. Α.Ε.Ν.), ο Διοικητής και ο Υποδιοικητής. 

2. Συγκρότηση του Σ. Α.Ε.Ν.: Το Σ. Α.Ε.Ν. συγκροτείται, με 
απόφαση του Διοικητή που κοινοποιείται στο Υ.Ε.Ν., το πρώ¬ 
το εικοσαήμεροτου μηνός Σεπτεμβρίου και απαρτίζεται από 
τον Διοικητή, ως πρόεδρο, τον Υποδιοικητή, το Διευθυντή και 
τον Αναπληρωτή Διευθυντή από κάθε Σχολή, έναν εκπρόσω¬ 
πο του τακτικού Ε.Π. από κάθε Σχολή, έναν εκπρόσωπο των 
σπουδαστών από κάθε Σχολή και έναν εκπρόσωπο του Δ.Π. 
της Α.Ε.Ν.. Χρέη γραμματέα του Σ. Α.Ε.Ν. ασκεί ένας διοικη¬ 
τικός υπάλληλος ο οποίος ορίζεται με απόφαση του Διοικη¬ 
τή. Η θητεία των ανωτέρω εκπροσώπων στο Σ. Α.Ε.Ν. είναι έ¬ 
να ακαδημαϊκό έτος. 

3. Σύγκληση του Σ. Α.Ε.Ν.: Το Σ. Α.Ε.Ν. συγκαλείται τακτι¬ 
κά μια φορά κάθε εξάμηνο με γραπτή πρόσκληση του προέ¬ 
δρου του, Εκτάκτως συγκαλείται κατά την κρίση του προέ¬ 
δρου ή αν ζητηθεί γραπτά από το ένα τρίτο (1/3) του συνόλου 
των μελών του, προκειμένου να αντιμετωπιστούν έκτακτα ή 
επείγοντα θέματα. Στη πρόσκληση αυτή αναφέρονται τα θέ¬ 
ματα προς συζήτηση. Τα μέλη του Σ. Α.Ε.Ν. λαμβάνουν αντί¬ 
γραφα των εισηγήσεων, σε θέματα της ημερήσιας διάταξης, 
είκοσι τέσσερις (24) τουλάχιστον ώρες πριν από την έκτακτη 
και πέντε (5) τουλάχιστον ημέρες πριν την τακτική του σύ¬ 
γκληση. Εισηγητές ή εμπειρογνώμονες ορίζονται μέλη του 
Συμβουλίου ή και άλλα μέλη της Α.Ε.Ν. που, κατά την κρίση 
του προέδρου, διαθέτουν τις ειδικές εκείνες γνώσεις που α¬ 
παιτεί η φύση του θέματος που εισάγεται για συζήτηση. Οι ει¬ 
σηγητές μη μέλη του Σ. Α.Ε.Ν. δεν έχουν δικαίωμα ψήφου. 

4. Στις συνεδριάσεις του Σ. Α.Ε.Ν. μπορεί να παρίστανται 
και πρόσωπα, τα οποία έχουν κληθεί από τον πρόεδρο και τα 
οποία λόγω της ειδικής τους γνώσης μπορούν να συμβάλουν 
στην επεξεργασία θεμάτων της ημερήσιας διάταξης. 

5. Το Σ. Α.Ε.Ν. συγκροτείται και λειτουργεί νομίμως, έστω 
και αν δεν έχουν οριστεί τα μέλη που εκπροσωπούν κατηγο¬ 
ρίες προσωπικού και τους σπουδαστές, εφόσον όμως έχει 
προηγηθεί εγκαίρως, πρόσκληση του Διοικητή για τον ορι¬ 
σμό τους. 

6. Η συμμετοχή των μελών στις συνεδριάσεις του Σ.ΑΈ.Ν. 
είναι υποχρεωτική. Αν μετά την πάροδο μισής (30') ώρας από 
την ώρα που ορίστηκε η συνεδρίαση δεν επιτευχθεί απαρτία, 
ο πρόεδρος ματαιώνει την συνεδρίαση για έλλειψη απαρτίας 
και ορίζει συγχρόνως νέα συνεδρίαση αναφέροντας και το 
λόγο της ματαίωσης. 

7. Οι αποφάσεις και εισηγήσεις του Σ. Α.Ε.Ν. πρέπει να εί¬ 
ναι ειδικά αιτιολογημένες, λαμβάνονται δε με φανερή ψηφο¬ 
φορία. 

Εάν κατά την πρώτη ψηφοφορία υπάρχουν περισσότερες 
από δύο (2) προτάσεις και καμιά απ’ αυτές δεν συγκεντρώσει 
την απόλυτη πλειοψηφία, η ψηφοφορία επαναλαμβάνεται 
μεταξύ των δύο προτάσεων που έλαβαν τις περισσότερες 
ψήφους. Λευκές ψήφοι δεν λαμβάνονται υπόψη στο σχημα¬ 
τισμό της πλειοψηφίας. 

Σε κάθε Συνεδρίαση του Σ. Α.Ε.Ν. τηρούνται πρακτικά. Στα 
πρακτικά αναγράφονται τα ονόματα των μελών που πήραν 
μέρος στην συνεδρίαση, όπως επίσης και αυτών που απού¬ 
σιαζαν, η ώρα, ημερομηνία, ημέρα και ο τόπος συνεδρίασης, 
τυχόν συμμετοχή αναπληρωματικών μελών σε αντικατάστα¬ 
ση κωλυομένων τακτικών. 

Η διατύπωση των πρακτικών είναι συνοπτική και πλήρης 
χωρίς να διατυπώνονται σε αυτά οι συζητήσεις των μελών, ε¬ 
κτός αν ζητηθεί ειδικά η αυτολεξεί διατύπωση ορισμένης 


πρότασης, γνώμης ή φράσης από μέρους ορισμένου μέλους 
του. Οι αποφάσεις ή εισηγήσεις του οργάνου καταγράφο¬ 
νται στα πρακτικά με την πλήρη αιτιολόγησή τους, διαφορε¬ 
τικές απόψεις μελών που τυχόν μειοψήφησαν καταγράφο¬ 
νται επίσης. 

Στα πρακτικά επικυρώνονται και υπογράφονται στο τέλος 
της συνεδρίασης από όλα τα συμμετέχοντα μέλη. Αποσπά¬ 
σματα πρακτικών υπογράφονται από τον προεδρεύοντα του 
οργάνου και το γραμματέα. 

8. Αρμοδιότητες του Σ.Α.Ε.Ν. Το Σ. Α.Ε.Ν. έχει ιδίως τις α¬ 
κόλουθες αρμοδιότητες: 

α) Π ροσδιορίζει τις ανάγκες των Σχολών σε εκπαιδευτικό ε¬ 
ξοπλισμό, έπειτα από εισήγηση του Εκπαιδευτικού Συμβου- 
λίου(Ε.Σ,). 

β) Προτείνει στο Υ.Ε.Ν. την προκήρυξη θέσεων Εκπαιδευ¬ 
τικού Προσωπικού (Ε.Π) & Ειδικού Τεχνικού Προσωπικού 
(Ε.Τ.Π.) 

γ) Μπορεί και αναπέμπει αποφάσεις του Ε.Σ.. 

δ) Εισηγείται στο Διοικητή για: 

1) Εκτέλεση έργων εντός της Α.Ε.Ν. 

2) Οργάνωση των Υπηρεσιών Διοικητικής Μέριμνας. 

3) Απονομή ηθικών αμοιβών. 

4) Ομαλή και εύρυθμη λειτουργία της Α.Ε.Ν.. 

5) Θέματα σπουδαστικής μέριμνας. 

6) Συγκρότηση επιτροπών και ομάδων εργασίας, για την 
μελέτη ή διεκπεραίωση συγκεκριμένων θεμάτων. 

ε) Εισηγείται στην αρμόδια Διεύθυνση του Υ.Ε.Ν. για θέμα¬ 
τα Κανονισμού Σπουδών και Εσωτερικού Κανονισμού. 

στ) Αποφασίζει ή εισηγείται για όσα θέματα παραπέμπο- 
νται σε αυτό από το Διοικητή της Α.Ε.Ν. 

ζ) Αποφασίζει ή εισηγείται για όσα θέματα παραπέμπονται 
σ’ αυτό από το Ε. Σ. 

η) Αποφασίζει για την κατανομή και εκτέλεση δαπανών της 
Α.Ε.Ν. μέχρι του ποσού για το οποίο υπάρχει σχετική έγκρι¬ 
ση. 

θ) Αναθέτει σε μέλη του Ε.Π. ορισμένης Σχολής τη διδα¬ 
σκαλία μαθήματος σε άλλη Σχολή της ίδιας Α.Ε.Ν. ή τη μελέ¬ 
τη και διεκπεραίωση συγκεκριμένων θεμάτων μετά από εισή¬ 
γηση του Ε.Σ.. 

ι) Εγκρίνει τις προτάσεις των Σχολών για συμμετοχή μελών 
της Α.Ε.Ν. σε εκπαιδευτικές, ερευνητικές και εκπολιτιστικές 
δραστηριότητες εκτός Α.Ε.Ν. που γίνονται με πρωτοβουλία της 
Α.Ε.Ν. ή τη διοργάνωση και διεξαγωγή επιμορφωτικών σεμινα¬ 
ρίων και διαλέξεων μετά από αιτιολογημένες προτάσεις και γνώ¬ 
μη του Ε.Σ. της οικείας Σχολής. 

ια) Συντάσσει έκθεση εκπαιδευτικής αξιολόγησης για κάθε 
μέλος Ε.Π. στο τέλος κάθε δεύτερου ακαδημαϊκού έτους 
σύμφωνα με την παρ.2 του άρθρου 13 του νόμου 2638/98. 

ιβ) Προκηρύσσει, μέσω του Διοικητή, την πρόσληψη του α¬ 
ναγκαίου αριθμού Εκπαιδευτικών Συνεργατών πριν την λήξη 
του τρέχοντος Ακαδημαϊκού έτους για το επόμενο, ύστερα α¬ 
πό εισήγηση του Ε.Σ. και έγκριση των απαιτουμένων πιστώ¬ 
σεων από το Υ.Ε.Ν.. 

ιγ) Αποφασίζει μετά από εισήγηση του Ε.Σ για την πρόσλη¬ 
ψη Εκπαιδευτικών Συνεργατών της Σχολής μετά από έλεγχο 
νομιμότητας της διαδικασίας επιλογής και των πραγματικών 
εκπαιδευτικών αναγκών από το Υ.Ε.Ν. που εκδίδει γι αυτό 
σχετική απόφαση. 

ιδ) Αποφασίζει για την προσωρινή αναστολή σπουδών σε 
σπουδαστές, εφ’ όσον αυτό ζητηθεί και οι επικαλούμενοι λό¬ 
γοι είναι σοβαροί σύμφωνα με την παρ. 5β του άρθρου 22 του 
νόμου 2638/98. Η απόφαση κοινοποιείται στο 
Υ.Ε.Ν./Δ.Ε.Κ.Ν.. 

ιε) Εισηγείται στον Υπουργό για τη μη διαγραφή σπουδα¬ 
στή από Σχολή της Α.Ε.Ν. εφ’ όσον υπάρχει σπουδαίος λό¬ 
γος. 

ιζ) Προτείνει στον Υπουργό για μετάκληση μελών Ε.Π. σε 
κενές θέσεις. 

ιη) Είναι αρμόδιο για όποιο θέμα δεν προβλέπεται ότι ανή¬ 
κει στην αρμοδιότητα άλλου οργάνου. 

9. Ο Διοικητής: Ο Διοικητής ορίζεται με απόφαση του Υ¬ 
πουργού. 

10. Αρμοδιότητες του Διοικητή: 

α) Προΐσταται των υπηρεσιών και του προσωπικού της 
Α.Ε.Ν.. 

β) Συντονίζει και ελέγχει όλες τις δραστηριότητες των Σχο¬ 
λών και λοιπών υπηρεσιών της Α.Ε.Ν.. 

γ) Συγκαλεί το Σ. Α.Ε.Ν. και προεδρεύει αυτού και δύναται 
να παρίσταται άνευ ψήφου στο Ε.Σ. των Σχολών και μπορεί να 
λαμβάνει γνώση των πρακτικών, όταν δεν παρίσταται. 
δ) Καταρτίζει την ημερήσια διάταξη του Σ. Α.Ε.Ν.. 
ε) Έχει πειθαρχική δικαιοδοσία σύμφωνα με τις οικείες δια¬ 
τάξεις. 

ζ) Εκφέρει γνώμη προς τον Υπουργό επί της προτάσεως 
του Ε.Σ. για τον ορισμό Διευθυντή Σχολής. 

η) Υποβάλλει κάθε χρόνο στην αρμόδια Διεύθυνση του 
Υ.Ε.Ν. έκθεση πεπραγμένων για το εκπαιδευτικό έργο, μετά 
από σχετική αναφορά του Διευθυντή Σχολής, και για το διοι¬ 
κητικό έργο της Α.Ε.Ν.. 

θ) Συντάσσει εκθέσεις υπηρεσιακής ικανότητας για τα μέ¬ 
λη Ε.Π. και Ε.Τ.Π., ως δεύτερος αξιολογητής, στο τέλος κά¬ 
θε ακαδημαϊκού έτους. 

ι) Συγκροτεί επιτροπές για τη μελέτη και διεκπεραίωση συ¬ 
γκεκριμένων θεμάτων. 

ια) Υπογράφει την εξερχόμενη αλληλογραφία, 
ιβ) Μεριμνά για την υλοποίηση των αποφάσεων του Σ. 
Α.Ε.Ν.. Ενημερώνει κατά τη συνεδρίαση και πριν από την έ¬ 
ναρξη της συζήτησης των θεμάτων ημερήσιας διάταξης του 
Σ. Α.Ε.Ν., για την πορεία υλοποίησης των αποφάσεων του 
προηγούμενου Σ. Α.Ε.Ν. 

ιγ) Ορίζει με απόφασή του το γραμματέα του Σ. Α.Ε.Ν. 
ιδ) Υπογράφει τις συμβάσεις πρόσληψης Εκπαιδευτικών 
Συνεργατών. 

ιε) Υπογράφει τα πτυχία και τα πιστοποιητικά αποφοίτησης 
μαζί με τον Διευθυντή Σχολής. 

11.0 Υποδιοικητής: Ο Υποδιοικητής ορίζεται με απόφαση 
του Υπουργού. 

Ο Υποδιοικητής αναπληρώνει το Διοικητή όταν δεν υπάρ¬ 
χει, απουσιάζει ή κωλύεται. Ο Υποδιοικητής επικουρεί στα 
καθήκοντα του το Διοικητή και είναι υπεύθυνος για τα θέμα¬ 
τα διοικητικής μέριμνας. Ασκεί ακόμα όσα καθήκοντα εκχω¬ 
ρούνται σε αυτόν με Ημερήσια Διαταγή του Διοικητή. 

Άρθρο 5 

Όργανα διοίκησης της Σχολής 

1. Όργανα διοίκησης της Σχολής είναι το Εκπαιδευτικό 
Συμβούλιο (Ε.Σ.), ο Διευθυντής και ο Αναπληρωτής Διευθυ¬ 
ντής. 

2. Συγκρότηση του Ε.Σ.: Το Ε.Σ. συγκροτείται με απόφαση 
του Διοικητή και απαρτίζεται από τα τακτικά μέλη Ε.Π. της 
Σχολής ανεξαρτήτως άλλης ιδιότητάς τους, έναν εκπρόσω¬ 
πο του Ε .Τ. Π. της Σχολής και εκπροσώπους των σπουδαστών 
της Σχολής, που ορίζονται, μαζί με τους αναπληρωτές τους, 
σε ποσοστό 20% των μελών του τακτικού Ε.Π.. Χρέη προέ¬ 
δρου ασκεί ο Διευθυντής. Το Ε.Σ. ορίζει εκ των μελών του το 
γραμματέα του για θητεία ενός έτους. Η θητεία των ανωτέρω 
εκπροσώπων στο Συμβούλιο είναι ένα ακαδημαϊκό έτος. 

Τα μέλη του Ε.Π. που διδάσκουν σε περισσότερες της μιας 
Σχολές, συμμετέχουν με δικαίωμα ψήφου στο εκπαιδευτικό 
συμβούλιο μιας μόνο Σχολής, που επιλέγουν οι ίδιοι στην αρ¬ 


χή κάθε εξαμήνου και χωρίς δικαίωμα ψήφου στα εκπαιδευ¬ 
τικά συμβούλια των άλλων Σχολών. 

Οι εκπαιδευτικοί συνεργάτες και οι επισκέπτες καθηγητές 
μετέχουν στις συνεδριάσεις χωρίς δικαίωμα ψήφου, και μπο¬ 
ρούν να εισηγούνται γραπτώς ή προφορικώς επί εκπαιδευτι¬ 
κών και λειτουργικών θεμάτων της Α.Ε.Ν,. Δεν μπορούν να εί¬ 
ναι υποψήφιοι για τα όργανα διοίκησης της Α.Ε.Ν. και της 
Σχολής. Είναι δυνατόν να συμμετέχουν σ’ επιτροπές μετά α¬ 
πό έγκριση του Ε.Σ.. 

3. Σύγκληση του Ε.Σ.: Το Ε.Σ. συγκαλείται κάθε μήνα και ε¬ 
κτάκτως κατά την κρίση του Διευθυντή της Σχολής ή όταν ζη¬ 
τηθεί από το ένα τρίτο (1/3) του συνόλου των μελών του, με 
αίτησή τους, στην οποία αναφέρονΓαι τα θέματα προς συζή¬ 
τηση. Τα μέλη του Ε.Σ. λαμβάνουν αντίγραφα των εισηγήσε¬ 
ων σε θέματα της ημερήσιας διάταξης σαράντα οκτώ (48) 
τουλάχιστον ώρες πριν τη σύγκληση του Ε.Σ. Σε περίπτωση 
έκτακτων συνεδριάσεων ο χρόνος αυτός μειώνεται σε είκοσι 
τέσσερις (24) ώρες. 

4. Σε κάθε συνεδρίαση του Ε.Σ. τηρούνται πρακτικά. Στα 
πρακτικά αναγράφονται, η ώρα, ημέρα, η ημερομηνία και ο 
τόπος συνεδρίασης, τα ονόματα των μελών που πήραν μέ¬ 
ρος στην συνεδρίαση, όπως επίσης και αυτών που απούσια¬ 
ζαν και ο λόγος απουσίας τους. 

Η διατύπωση των πρακτικών είναι συνοπτική και πλήρης 
χωρίς να διατυπώνονται σε αυτά οι συζητήσεις των μελών, ε¬ 
κτός αν ζητηθεί ειδικά η διατύπωση αυτολεξεί ορισμένης 
πρότασης, γνώμης ή φράσης από μέρους ορισμένου μέλους 
του. Οι αποφάσεις ή εισηγήσεις του οργάνου καταγράφο¬ 
νται στα πρακτικά με την πλήρη αιτιολόγηση τους. Διαφορε¬ 
τικές απόψεις μελών που τυχόν μειοψήφησαν καταγράφο¬ 
νται επίσης. 

Τα πρακτικά επικυρώνονται και υπογράφονται στο τέλος 
της συνεδρίασης ή στην αρχή της επομένης από όλα τα συμ- 
μετέχοντα μέλη. Αποσπάσματα πρακτικών υπογράφονται α¬ 
πό τον προεδρεύοντα του οργάνου και το γραμματέα. 

5. Αρμοδιότητες του Ε. Σ.: Το Εκπαιδευτικό Συμβούλιο έχει 
ιδίως τις ακόλουθες αρμοδιότητες: 

α) Εισηγείται στο Σ. Α.Ε.Ν. για θέματα σπουδών, επιμόρ¬ 
φωσης, διδασκαλίας και εξετάσεων στα πλαίσια του Κανονι¬ 
σμού Σπουδών. 

β) Επεξεργάζεται προτάσεις του Ε.Π.. 

γ) Εισηγείται στο Σ. Α.Ε.Ν. για την ανάγκη πλήρωσης θέσε¬ 
ων Ε.Π. καιΕ.Τ.Π., 

δ) Αποφασίζει, μετά από πρόταση του Διευθυντή Σχολής, 
για την κατανομή της διδασκαλίας μαθημάτων στα μέλη του 
Ε.Π., την κατανομή ωρών διδασκαλίας, και την ανάθεση πτυ¬ 
χιακών εργασιών, επίσης αναθέτει καθήκοντα υπεύθυνου ερ¬ 
γαστηρίου σε μέλη Ε.Π. και προσδιορίζει τα καθήκοντα των 
μελών Ε.Τ.Π.. 

ε) Εισηγείται στο Σ. Α.Ε.Ν. για τις ανάγκες σε εκπαιδευτικό 
προσωπικό με σύμβαση εργασίας ιδιωτικού δικαίου ορισμέ¬ 
νου χρόνου με ωριαία αντιμισθία και προτείνει, μετά από σχε¬ 
τική προκήρυξη, τους καταλληλότερους για πρόσληψη από 
το Υ.Ε.Ν.. 

στ) Προτείνει στον Υπουργό, μέσω του Διοικητή, μέλη από 
το τακτικό Ε.Π. που υπηρετεί στη Σχολή για τον ορισμό του 
Διευθυντή αυτής. 

ζ) Προτείνει στο Διοικητή τον ορισμό του Αναπληρωτή Δι¬ 
ευθυντή της Σχολής. 

η) Εισηγείται στο Σ. Α.Ε.Ν. θέματα σχετικά με τον εκπαι¬ 
δευτικό εξοπλισμό των εργαστηρίων και γενικότερα υλικοτε- 
χνικής υποδομής. 

θ) Αποφασίζει ή εισηγείται, κατά περίπτωση, για όσα εκ¬ 
παιδευτικά θέματα παραπέμπονται σε αυτό από τον Διοικητή 
της Α.Ε.Ν.. 

ι) Έχει όλες τις αρμοδιότητες που προβλέπονται από τον 

νόμο, τον Εσωτερικό Κανονισμό καιτον Κανονισμό σπουδών, 
εκτός από εκείνες που αναθέτονται ρητώς σε άλλα όργανα. 

ια) Εισηγείται στον Υπουργό για θέματα εκπαιδευτικών α¬ 
δειών μελώνΕ.Π.. 

ιβ) Εισηγείται τα μέλη του Ε.Π. ανάλογης ειδικότητας και 
βαθμίδας, για την συγκρότηση των ειδικών πενταμελών ε- 
κλεκτορικών σωμάτων, για την πλήρωση θέσεων Ε.Π.. 

ιγ) Εισηγείται στο Σ. Α.Ε.Ν, και για θέματα: 

1. Αναλυτικής ύλης μαθημάτων. 

2. Βιβλιοθήκης Α.Ε.Ν.. 

3. Για την καλύτερη λειτουργία της γραμματείας Α.Ε.Ν. και 
Σχολής. 

4. Υποτροφιών και ηθικών αμοιβών των σπουδαστών της 
Α.Ε.Ν.. 

5. Ειδικών τμημάτων επιμόρφωσης. 

6. Συνεδρίων, σεμιναρίων, κλπ. 

7. Συνεχούς ενημέρωσης της βιβλιοθήκης με τις εκδόσεις 
Ι.Μ.Ο., Νηογνωμόνων, τεχνικών εγχειριδίων των εταιρειών 
κατασκευής μηχανών και μηχανημάτων που χρησιμοποιού¬ 
νται στην ναυτιλία και τις εκδόσεις αναγνωρισμένων επιστη¬ 
μονικών ενώσεων. 

8. Σχέσεων της Α.Ε.Ν. με Α.Ε.Ι., Τ.Ε.Ι. και άλλα εκπαιδευτι¬ 
κά ιδρύματα του εσωτερικού ή του εξωτερικού. 

9. Σπουδαστικής μέριμνας. 

10. Εκπαιδευτικών επισκέψεων και εκδρομών των σπουδα¬ 
στών. 

11. Εκδηλώσεων στους χώρους των Α.Ε.Ν.. 

12. Υποτροφιών στους σπουδαστές. 

13. Τράπεζας θεμάτων. 

14. Λειτουργίας εργαστηρίων. 

15. Εκπαιδευτικών θεμάτων μεταξύ Α.Ε.Ν. και Κ.Ε.Σ.Ε.Ν.. 

16. Μετάκληση μελών Ε.Π. σε κενές θέσεις. 

17. Εισηγείται στο Υ.Ε.Ν./ΔΕΚΝ για τα εκπαιδευτικά βοη¬ 
θήματα. 

ιδ) Εισηγείται στον Διοικητή, την διενέργεια διαλέξεων από 
καθηγητές άλλων ιδρυμάτων ή από έμπειρα στελέχη ναυτι¬ 
λιακών εταιρειών, επιχειρήσεων και οργανισμών. 

6. ΟΔιευθυντής: Ο Διευθυντής της Σχολής είναι τακτικό μέ¬ 
λος του Ε.Π. της Σχολής και ορίζεται για τριετή θητεία με α¬ 
πόφαση του Υπουργού, ύστερα από πρόταση του οικείου 
Ε.Σ. και γνώμη του Διοικητή. 

7. Σε περίπτωση αποχώρησης του Διευθυντή της Σχολής 
πριν την λήξη της θητείας του, ορίζεται νέος Διευθυντής με 
τις ίδιες διαδικασίες για το υπόλοιπο της θητείας. Εάν το διά¬ 
στημα αυτό είναι μικρότερο των έξι (6) μηνών, δεν ορίζεται Δι¬ 
ευθυντής και τα καθήκοντά του ασκεί ο Αναπληρωτής Διευ¬ 
θυντής με όλες τις υποχρεώσεις και δικαιώματα του Διευθυ¬ 
ντή. 

8. Τον Διευθυντή της Σχολής όταν δεν υπάρχει απουσάζει 
ή κωλύεται αναπληρώνει ο Αναπληρωτής Διευθυντής Σχο¬ 
λής. 

9. Αρμοδιότητες του Διευθυντή: Ο Διευθυντής Σχολής με¬ 
ριμνά για την υλοποίηση των αποφάσεων του Ε.Σ. και ενημε¬ 
ρώνει πριν την έναρξη της συζήτησης των θεμάτων ημερή¬ 
σιας διάταξης του Ε.Σ. για την πορεία υλοποίησης των απο- 
φάσεωντου προηγούμενου Ε.Σ.. 

Ο Διευθυντής Σχολής, πέραν των όσων προβλέπονται σε 
κατ’ ιδίαν διατάξεις, έχει και τις ακόλουθες αρμοδιότητες: 

α) Καταρτίζει την ημερησία διάταξη του Ε.Σ., την οποία κοι¬ 
νοποιεί στο Διοικητή της Α.Ε.Ν. και προεδρεύει αυτού. 

β) Εισηγείται ή αναθέτει σε άλλα μέλη του Ε.Σ. την εισήγη¬ 
ση επί θεμάτων ημερησίας διάταξης του Ε.Σ.. 

γ) Υπογράφει τα πτυχία και τα πιστοποιητικά αποφοίτησης 
μαζί με τον Διοικητή. 

δ) Υπογράφει τα πιστοποιητικά και βεβαιώσεις σπουδαστι¬ 
κής κατάστασης σπουδαστών. Επίσης αλληλογραφεί με τις 


υπηρεσίες του Υ.Ε.Ν. μέσω του Διοικητή για θέματα αρμο- 
διότητάςτου. 

ε) Προΐσταται της Γραμματείας της Σχολής, του Ε.Π., του 
Ε.Τ.Π. και των Εκπαιδευτικών Συνεργατών της Σχολής. 

στ) Συντονίζει εκπαιδευτικά θέματα της Σχολής. 

ζ) Συγκροτεί επιτροπές για τη μελέτη και διεκπεραίωση θε¬ 
μάτων που έχουν σχέση με τις αρμοδιότητες του. 

η) Συντάσσει εκθέσεις υπηρεσιακής ικανότητας για τα μέ¬ 
λη Ε.Π. και Ε.Τ.Π., ως πρώτος αξιολογητής, στο τέλος κάθε 
ακαδημαϊκού έτους. 

θ) Ασκεί πειθαρχική εξουσία κατά τις οικείες διατάξεις. 

ι) Μεριμνά για τη επίλυση των ατομικών και εκπαιδευτικών 
υποθέσεων των σπουδαστών ή παραπέμπει αυτές στο Ε.Σ. 

ια) Τηρεί μητρώα εκπαιδευτικής δραστηριότητας κάθε μέ¬ 
λους του Ε.Π.. 

10.0 Αναπληρωτής Διευθυντής Σχολής: Ο Αναπληρωτής 
Διευθυντής Σχολής είναι τακτικό μέλος του Ε.Π. της Σχολής. 
Ορίζεται με απόφαση του Διοικητή, ύστερα από πρόταση του 
οικείου Ε.Σ., για ένα ακαδημαϊκό έτος. 

Ο Αναπληρωτής Διευθυντής Σχολής ασκεί καθήκοντα που 
του ανατίθενται από τον Διοικητή, ύστερα από εισήγηση του 
Διευθυντή της Σχολής. 

Άρθρο 6 

Λειτουργία Οργάνων της Α.Ε.Ν και ανάδειξη 
εκπροσώπων. 

1. Οι εκπρόσωποιτου Ε.Π. και του Δ.Π. στο Σ. Α.Ε.Ν. καιτου 
Ε.Τ.Π. στο Ε.Σ, και οι αναπληρωτές τους υποδεικνύονται από 
τις συνελεύσεις του Ε.Π., Δ.Π. καιτου Ε.Τ.Π. αντιστοίχως, 
που απαρτίζονται από το σύνολο των μελών κάθε κατηγορίας 
προσωπικού. 

2. Οι εκπρόσωποι των σπουδαστών στα αρμόδια κατά πε¬ 
ρίπτωση όργανα υποδεικνύονται, μαζί με τους αναπληρωτές 
τους, από το Διοικητικό Συμβούλιο (Δ.Σ.) του οικείου σπου- 
δαστικού συλλόγου. 

3. Οι εκπρόσωποι του Ε.Π., του Ε.Τ.Π., του Δ.Π. και των 
σπουδαστών στα Όργανα ορίζονται μέσα σε αποκλειστική 
προθεσμία είκοσι (20) ημερών, ύστερα από σχετική πρό¬ 
σκλησή του Διοικητή. 

4. Στην περίπτωση που ο αριθμός εκπροσώπων σε συλλο¬ 
γικά όργανα καθορίζεται ως ποσοστιαία αναλογία αριθμητι¬ 
κής δύναμης, τα κλάσματα στρογγυλοποιούνται στην πλη- 
σιέστερη μονάδα, ενώ το 0,5 στρογγυλοποιείται στη μεγαλύ¬ 
τερη μονάδα. 

5. Τα συλλογικά όργανα συνεδριάζουν σε ώρες που δεν πα¬ 
ρακωλύεται η εκπαιδευτική διαδικασία και ευρίσκονται σε α¬ 
παρτία, ότανπαρίσταται αριθμός μελών, με δικαίωμα ψήφου, 
μεγαλύτερος των απάντων. 

6. Οι αποφάσεις στα συλλογικά όργανα λαμβάνονται με α¬ 
πόλυτη πλειοψηφία των παρόντων. Σε περίπτωση ισοψηφίας 
επικρατεί η άποψη υπέρ της οποίας ψήφισε ο πρόεδρος του 
οργάνου. 

7. Η συμμετοχή των μελών Ε.Π., Ε.Τ.Π. και Δ.Π. στα αρμό¬ 
δια όργανα είναι υποχρεωτική, 

8. Όλα τα μέλη που συμμετέχουν σε συλλογικά όργανα δι¬ 
οίκησης, μπορούν να ενημερώνονται επί των θεμάτων ημε¬ 
ρήσιας διάταξης από φάκελο που περιέχει τα σχετικά έγγρα¬ 
φα και που καταρτίζει ο Πρόεδρος του συλλογικού οργάνου. 

9. Γ ια την ορισμό του Διευθυντή Σχολής, το Ε.Σ. συγκαλεί- 
ται εντός του πρώτου δεκαπενθημέρου του Μαΐου, του Ακα¬ 
δημαϊκού έτους που λήγει η θητεία του Διευθυντή, με μονα¬ 
δικό θέμα ημερήσιας διάταξης την πρόταση για ορισμό Διευ¬ 
θυντή. Οι προσκλήσεις για την σύγκληση του Ε.Σ. 
κοινοποιούνται στα μέλη του, τουλάχιστον δέκα (10) ημέρες 
πριν την συνεδρίαση και στην πρόσκληση αναφέρεται η τε¬ 
λευταία ημερομηνία υποβολής υποψηφιοτήτων. 

Οι υποψηφιότητες υποβάλλονται δύο (2) ημέρες τουλάχι¬ 
στον πριν την συνεδρίαση του Ε.Σ. στην Γραμματεία της 
Α.Ε.Ν. όπου και πρωτοκολλούνται. Οι υποψηφιότητες με μέ¬ 
ριμνα του Διοικητή διαβιβάζονται στο Ε.Σ.. Υποψηφιότητα 
μέλους Ε.Π., μπορεί να υποβληθεί και στην αρχή της συνε¬ 
δρίασης του Ε.Σ., εφόσον το μέλος αυτό προταθεί τουλάχι¬ 
στον από το 1/3 των μελών του Ε.Σ. Στην αρχή της συνεδρία¬ 
σης, το Ε.Σ. ορίζει μέλος ή μέλη του που δεν έχουν υποβάλ¬ 
λει υποψηφιότητα με μέριμνα των οποίων διεξάγεται η 
ψηφοφορία για την πρόταση του Ε.Σ. Η κατάρτιση του πίνα¬ 
κα προτεινομένων γίνεται μετά από μυστική ψηφοφορία. Κά¬ 
θε μέλος του Ε.Σ. έχει δικαίωμα να ψηφίσει έναν υποψήφιο. 
Σε σχολές που υπάρχει μόνο ένα εκλόγιμο μέλος Ε.Π. δεν α¬ 
παιτείται να ακολουθηθεί η παραπάνω διαδικασία. 

10. Υποψηφιότητα μπορούν να θέσουν τακτικά μέλη Ε.Π. 
καθηγητές και εφόσον δεν υπάρχουν καθηγητές, επίκουροι 
καθηγητές ειδικότητας Πλοιάρχου Α ι τάξης Ε.Ν. για την Σχο¬ 
λή Πλοιάρχων και ειδικότητας Μηχανικού Α“ τάξης Ε.Ν. ή Μη¬ 
χανικού Α.Ε.Ι. για την Σχολή Μηχανικών. Όπου υπάρχουν μέ¬ 
χρι δύο (2) υποψηφιότητες καθηγητών μπορεί να υποβάλ¬ 
λουν υποψηφιότητα και επίκουροι καθηγητές. 

11. Για την ορισμό του Αναπληρωτή Διευθυντή Σχολής συ- 
γκαλείται το Ε.Σ., στο οποίο υποβάλλονται υποψηφιότητες 
από μέλη Ε.Π. και μετά από μυστική ψηφοφορία προτείνεται 
στο Διοικητή το μέλος Ε.Π. που έλαβε απόλυτη πλειοψηφία 
για ορισμό του στην θέση του Αναπληρωτή Διευθυντή Σχο¬ 
λής. Εάν κατά την πρώτη ψηφοφορία υπάρχουν περισσότε¬ 
ρες από δύο (2) υποψηφιότητες και καμιά απ’ αυτές δεν συ¬ 
γκεντρώσει την απόλυτη πλειοψηφία, η ψηφοφορία επανα¬ 
λαμβάνεται μεταξύ των δύο υποψηφιοτήτων που έλαβαν τις 
περισσότερες ψήφους. Λευκές ψήφοι δεν λαμβάνονται υπό¬ 
ψη στο σχηματισμό της πλειοψηφίας. 

12. Δεν έχουν δικαίωμα υποβολής υποψηφιότητας και δεν 
μπορούν να ασκήσουν καθήκοντα Διευθυντή και Αναπληρω¬ 
τή Διευθυντή τα μέλη Ε.Π. που τελούν: 

α) σε εκπαιδευτική άδεια. 

β) σε μακροχρόνια αναρρωτική άδεια. 

γ) σε δυνητική αργία. 

13. Η γνώμη του Διοικητή πρέπει να είναι τεκμηριωμένη και 
να στηρίζεται σε πραγματικά στοιχεία δραστηριότητας και 
ενδιαφέροντος κάθε υποψηφίου όπως: υπηρεσιακή και εκ¬ 
παιδευτική αξιολόγηση, συμμετοχή σε επιτροπές και συλλο¬ 
γικά όργανα διοίκησης, προηγούμενη διοικητική εμπειρία κα¬ 
θώς και πρωτοβουλίες που έχουν σχέση με την εκπαιδευτική 
διαδικασία και τη λειτουργία της Σχολής. 

Άρθρο 7 

Συγκρότηση και λειτουργία διαφόρων επιτροπών 

1. Για την έρευνα, μελέτη διαφόρων θεμάτων, τη διενέρ¬ 
γεια προμηθειών μειοδοτικών ή πλειοδοτικών διαγωνισμών, 
την απογραφή ή παραλαβή εξοπλισμού και άλλα θέματα, εί¬ 
ναι δυνατή η συγκρότηση τριμελών ή πενταμελών επιτροπών 
από τα οικεία όργανα της Α.Ε.Ν. 

2. Οι επιτροπές αυτές απαρτίζονται από μέλη της Α.Ε.Ν. 
που ως εκ του αντικειμένου ενασχόλησής τους, την πείρα ή 
τις εξειδικεύσεις τους, προσφέρονται, κατά την κρίση του 
αρμόδιου οργάνου, για την συγκρότηση συγκεκριμένων επι¬ 
τροπών. 

3. Ο πρόεδρος των επιτροπών ορίζεται με τον αναπληρωτή 
του ταυτόχρονα με την πράξη συγκρότησης των επιτροπών. 

Στις συνεδριάσεις των επιτροπών μετέχουν υποχρεωτικά 
όλα τα μέλη τους. Για όλα τα συζητούμενα θέματα τηρούνται 
πρακτικά στα οποία διατυπώνονται συγκεκριμένες προτά¬ 
σεις ή η γνώμη της επιτροπής για τον τρόπο αντιμετώπισης 
του θέματος από τα αρμόδια όργανα. 

Με αναφορά του προέδρου της επιτροπής υποβάλλονται 


τα πρακτικά στο αρμόδιο όργανο που συγκρότησε την επι¬ 
τροπή. 

4. Το Σ. Α.Ε.Ν., μετά από γνώμη του οικείου Ε.Σ. και ανάλο¬ 
γα με τη σοβαρότητα και την εργασία που απαιτεί το θέμα 
που επεξεργάζεται, η επιτροπή μπορεί να απαλλάξει τα μέλη 
της και από ώρες διδασκαλίας. Η απόφαση αυτή τελεί υπό 
την έγκριση του Υ.Ε.Ν. 

Άρθρο 8 

Χρήση εγκαταστάσεων και εξοπλισμού 

1. Στο ωράριο λειτουργίας της Α.Ε.Ν., οι σπουδαστές και το 
εκπαιδευτικό προσωπικό κάνουν χρήση των εγκαταστάσεων 
και του εξοπλισμού της Α.Ε.Ν.. Ύστερα από εισήγηση του 
Ε.Σ. της ενδιαφερόμενης Σχολής και έγκριση του Σ. Α.Ε.Ν., 
γίνεται η χρήση των εγκαταστάσεων και του εξοπλισμού της 
Α.Ε.Ν., από φορείς του Δημοσίου με την παρουσία μελών 
Ε.Π. ήΕ.Τ.Π.της Α.Ε.Ν., σε θέματα επιστημονικού ή τεχνικού 
ενδιαφέροντος. Ο Διοικητής κοινοποιεί την απόφαση στην 
αρμόδια διεύθυνση του Υ.Ε.Ν.. Χρήση των εγκαταστάσεων 
και του εξοπλισμού της Α.Ε.Ν από άλλους φορείς γίνεται με 
έγκριση του Υ.Ε.Ν.. 

ΚΕΦΑΛΑΙΟ ΤΡΙΤΟ 

ΕΚΠΑΙΔΕΥΤΙΚΟ ΠΡΟΣΩΠΙΚΟ ΚΑΙ Ε.Τ.Π. 

Άρθρο 9 

Διδακτικό έργο και υποχρεώσεις Ε.Π. 

1. Οι ώρες διδακτικής απασχόλησης του Ε.Π. πρέπει να κα- 
τανέμονται κατά το δυνατόν ισοδύναμα σε όλες τις εργάσι¬ 
μες ημέρες της εβδομάδας. Τα μέλη Ε.Π. έχουν υποχρέωση 
προσφοράς στην Α.Ε.Ν. πέραν του διδακτικού έργου και άλ¬ 
λων προς την ειδικότητα και ιδιότητα τους υπηρεσιών που 
τους αναθέτει ο Διευθυντής της Σχολής και παραμονή στην 
Α.Ε.Ν. είκοσι οκτώ (28) ώρες συνολικά την εβδομάδα. 

Ο Διευθυντής Σχολής έχει υποχρέωση παραμονής στην 
Α.Ε.Ν. όλες τις εργάσιμες ημέρες και τουλάχιστον 30 ώρες 
συνολικά την εβδομάδα. 

Τα μέλη Ε.Π. δεν δικαιούνται κανονικής άδειας κατά την 
διάρκεια του διδακτικού έτους. Οι αναρρωτικές άδειες του 
Ε.Π. χορηγούνται βάσει των ισχυουσών διατάξεων για τους 
μονίμους δημοσίους υπαλλήλους. 

Τα μέλη Ε.Π. έχουν υποχρέωση, να διενεργούν εξετάσεις, 
επιτηρήσεις, να παρακολουθούν και εξετάζουν πτυχιακές 
εργασίες, να εξετάζουν τα εγχειρίδια κατευθυνόμενης εκ¬ 
παίδευσης των σπουδαστών της πρακτικής άσκησης επί 
πλοίου. 

2. Στα μέλη Ε.Π. είναι δυνατό να ανατίθεται υπερωριακή δι¬ 
δασκαλία μέχρι το ένα τρίτο (1/3) των υποχρεωτικών ωρών 
διδακτικής απασχόλησης ανά βαθμίδα και συγκεκριμένα: 

- Καθηγητές, Επίκουροι καθηγητές και καθηγητές ειδικών 
μαθημάτων: μέχρι 5 ώρες την εβδομάδα. 

- Καθηγητές ειδικών μαθημάτων προσωρινής βαθμίδας: 
μέχρι 6 ώρες την εβδομάδα. 

- Επιμελητές: μέχρι 7 ώρες την εβδομάδα. 

- Διευθυντές, Αναπληρωτές Διευθυντές μέχρι το ένα τρίτο 
(1/3) των υποχρεωτικών ωρών διδακτικής απασχόλησης που 
ορίζονται από το άρθρο 15 Γ στοιχ. α και β της παρ. 3 του νό¬ 
μου 2638/98. 

3. Στις εξεταστικές περιόδους, που καθορίζονται από τον 
Κανονισμό Σπουδών, οι ώρες εξέτασης και επιτήρησης των 
Εκπαιδευτικών Συνεργατών θεωρούνται ως ώρες διδακτικής 
απασχόλησης. 

4. Στα μέλη Ε.Π. και Εκπαιδευτικούς Συνεργάτες που πα¬ 
ρακολουθούν πτυχιακές εργασίες χορηγείται εφ’ άπαξ απο¬ 
ζημίωση 8 ωρών διδακτικής απασχόλησης ανά πτυχιακή ερ¬ 
γασία και μέχρι (επτά) 7 συνολικά πτυχιακές εργασίες ανά δι¬ 
δακτικό έτος. 

Άρθρο 10 

Απασχόληση, καθήκοντα, υποχρεώσεις και 
υπηρεσιακές άδειες Ε.Τ.Π. 

1. Τα μέλη του Ε.Τ.Π. είναι μόνιμοι δημόσιοι υπάλληλοι και 
παρέχουν έργο υποδομής στη λειτουργία των Α.Ε.Ν., προ 
σφέροντας εξειδικευμένες τεχνικές υπηρεσίες για την αρ 
τιότερη εκτέλεση του έργου των Α.Ε.Ν. 

Στο πλαίσιο του έργου τους, τα μέλη του Ε.Τ Π. είναι υπεύ¬ 
θυνα για την φύλαξη και συντήρηση του εργαστηριακού εξο 
πλισμού και την εξασφάλιση βοηθημάτων για την εκτέλεση 
των εργαστηριακών, φροντιστηριακών και πρακτικών ασκή¬ 
σεων, σε συνεργασία με τους επιμελητές και το λοιπό αρμό¬ 
διο Ε.Π., προετοιμάζουν τους χοίρους άσκησης των σπουδα 
στών και βοηθούν, κατά περίπτωση, τα μέλη του Ε.Π. κατα 
την διάρκεια διεξαγωγής των ασκήσεων κατά την κρίση του 
διδάσκοντα. Είναι δυνατόν, να τους ανατεθεί ακόμη εντός 
του υποχρεωτικού τους ωραρίου, έως είκοσι τέσσερις (24; 
διδακτικές ώρες την εβδομάδα εξάσκηση σπουδαστών σε 
εργαστήρια πρακτικών εφαρμογών, για τα οποία δεν προ- 
βλέπεται θεωρητική διδασκαλία. 

2. Τα μέλη του Ε.Τ.Π. έχουν υποχρέωση παραμονής στην 
Α.Ε.Ν. τριάντα (30) ώρες την εβδομάδα. Για τη συμπλήρωση 
του υποχρεωτικού τους ωραρίου, προσφέρουν τις υπηρε¬ 
σίες τους και εξυπηρετούν ανάγκες της Α.Ε.Ν., αναλόγως με 
την ιδιότητα και την ειδικότητά τους. 

3. Στα μέλη του Ε.Τ.Π. η κανονική άδεια χορηγείται υπο¬ 
χρεωτικά κατά το διάστημα απο την 5η Ιουλίου μέχρι και την 
31η Αυγούστου. Η επιπλέον άδεια της παρ. Ιτου άρθρου 49 
του ν.2683/99 χορηγείται στο ίδιο χρονικό διάστημα. 

ΚΕΦΑΛΑΙΟ ΤΕΤΑΡΤΟ 

ΕΣΩΤΕΡΙΚΗ ΔΙΑΡΘΡΩΣΗ ΚΑΙ ΛΕΙΤΟΥΡΓΙΑ ΥΠΗΡΕΣΙΩΝ ΔΙ¬ 
ΟΙΚΗΤΙΚΗΣ ΜΕΡΙΜΝΑΣ 

Άρθρο 11 

Διάρθρωση υπηρεσιών Διοικητικής Μέριμνας 

1. Για υποστήριξη του εκπαιδευτικού έργου σε κάθε Α.Ε.Ν. 
λειτουργεί Υπηρεσία Διοικητικής Μέριμνας, η οποία περι¬ 
λαμβάνει: 

α) Γραμματεία Α.Ε.Ν. 
β) Γραμματείες Σχολών, 
γ) Γ ραφείο εκδόσεων και βιβλιοθήκης, 
δ) Γ ραφείο σπουδαστικής μέριμνας, 
ε) Γραφείο διασύνδεσης με άλλα εκπαιδευτικά Ιδρύματα 
και φορείς απασχόλησης. 

2. Όλες οι αρμοδιότητες της Υ. Δ. Μ. κάθε Α.Ε.Ν. ασκείται α¬ 
πό το σύνολο του προσωπικού που υπηρετεί σε αυτήν στο ο¬ 
ποίο ανατίθενται συγκεκριμένα καθήκοντα με απόφαση του 
Διοικητή. 

Άρθρο 12 

Αρμοδιότητες των υπηρεσιών Διοικητικής Μέριμνας. 

Α' Γραμματεία Α.Ε.Ν. 

Παραλαμβάνει και χαρακτηρίζει όλη την εισερχόμενη αλλη¬ 
λογραφία. Τηρεί το γενικό πρωτόκολλο και την σφραγίδα της 
Α.Ε.Ν., διακινεί και διεκπεραιώνει όλη την αλληλογραφία με 
το Υ.Ε.Ν., τις σχολές, με άλλες δημόσιες υπηρεσίες και ιδιώ¬ 
τες και πληκτρολογεί όλα τα έγγραφα. 

Β' Γ ραμματείες Σχολών. 

Ασκούν την γραμματειακή υποστήριξη των Σχολών και ει¬ 
δικότερα: 

Συντάσσουν, πληκτρολογούν, διεκπεραιωνουν και αρχειο¬ 
θετούν την αλληλογραφία της Σχολής, χορηγούν τ' απαραί¬ 
τητα πιστοποιητικά και βεβαιώσεις σπουδαστικής κατάστα- 
σης.τηρούντο πρωτόκολλο και την σφραγίδα της Σχολής, τα 


μητρώα σπουδαστών και αποφοίτων, το μητρώο απουσιών 
σπουδαστών, τα βιβλία διδασκόμενης ύλης καθώς και τα μη¬ 
τρώα εκπαιδευτικής δραστηριότητας των μελών Ε.Π.. 

Γ Γραφείο εκδόσεων και βιβλιοθήκης. 

Χειρίζεται και διεκπεραιώνει θέματα σχετικά με την μορφο¬ 
ποίηση, εκτύπωση, αποθήκευση και διακίνηση του έντυπου 
υλικού της Α.Ε.Ν., των διδακτικών σημειώσεων και συγγραμ¬ 
μάτων. Μεριμνά για την οργάνωση, λειτουργία και εμπλουτι¬ 
σμό της βιβλιοθήκης με βιβλία, περιοδικά, και κάθε φύσης α¬ 
παραίτητο υλικό. 

Δ Γ ραφείο σπουδαστικής μέριμνας. 

Το γραφείο Σπουδασπκής Μέριμνας (Γ.Σ.ΜΕΡ.), το οποίο 
ασχολείται με θέματα: 
α) Σπουδαστικών παροχών, 
β) Ψυχαγωγίας, 
γ) Αθλησης. 

δ) Ιατροφαρμακευτικής και νοσοκομειακής περίθαλψης, 
ε'ί Θέματα και προβλήματα εκπαιδευτικών πλόων. 

0 Κυλικείου, εστιατορίου, χώρων ενδιαίτησης, 
η) Αναβολής σπουδών και στρατολογικών θεμάτων γενι¬ 
κώς. 

θ) Παραπόνων. 

ια) Λειτουργικότητας των χώρων εκπαίδευσης και διαβίω¬ 
σης των σπουδαστών της Α.Ε.Ν.. 
ιβ) Έκδοσης ναυτικών φυλλαδίων, 
ιν ; Υποτροφιών. 

ιδ; Κατατακτηρίων εξετάσεων σε Ελληνικά Α.Ε.Ι. καιΤ.Ε.Ι. 
Το Γ.Σ.ΜΕΡ. μπορεί να προτείνει στο Υ.Ε.Ν. μέσω του Διοι¬ 
κητή βελτιώσεις για θέματα διαβίωσης, ψυχαγωγίας των 
σπουδαστών κατά την πρακτική τους άσκηση στα πλοία, κα¬ 
θώς και για άλλα θέματα που έχουν σχέση με τις αρμοδιότη¬ 
τες του γραφείου. 

ΚΕΦΑΛΑΙΟ ΠΕΜΠΤΟ 
ΟΡΓΑΝΩΣΗ ΣΠΟΥΔΑΣΤΩΝ 
Άρθρο 13 

Επιδιωκόμενοι Σκοποί 

Για την ανάπτυξη υπευθυνότητας και διοικητικών ικανοτή¬ 
των των σπουδαστών, τη διαμόρφωση ναυτικής αγωγής και 
συνείδησης και την προσαρμογή τους σε συνθήκες ιεραρχι¬ 
κής τάξης και πειθαρχίας ανάλογες με εκείνες που πρέπει να 
επικρατούν στα πλοία, η οργάνωση των σπουδαστών μέσα 
στις Α.Ε.Ν., γίνεται σύμφωνα μετά αναφερόμενα στα επόμε¬ 
να αρθρα. 

Άρθρο 14 

Υπεύθυνα όργανα αυτοδιοίκησης - Αρμοδιότητες 

1. Ο Διευθυντής κάθε Σχολής και ανάλογα με τον αριθμό 
των φοιτούντων σπουδαστών δημιουργεί τμήματα, καταρτί¬ 
ζει κατάλογο σπουδαστών ανά τμήμα με αλφαβητική σειρά 
κα. ορίζει τον υπεύθυνο τμήματος. Ο υπεύθυνος τμήματος έ¬ 
χει την ευθύνη της ομαλής λειτουργίας του τμήματός του. Ει¬ 
δικότερα ο υπεύθυνος τμήματος φροντίζει: για τη διατήρηση 
της καθαριότητας και ησυχίας στη τάξη του, για την διακίνη¬ 
ση των εποπτικών μέσων διδασκαλίας συνεργαζόμενος γι’ 
αυτό με το εκπαιδευτικό προσωπικό και το Διευθυντή της 
Σχολής. Ο υπεύθυνος τμήματος αντικαθίσταται κάθε εβδο¬ 
μάδά. 

2. Στις Α.Ε.Ν. εσωτερικής φοίτησης ο Διοικητής, με από¬ 
φαση του, ορίζει τα ακόλουθα όργανα αυτοδιοίκησης με τις 
αντίστοιχες αρμοδιότητες. 

I) Το σπουδαστή υπηρεσίας της Σχολής ή της Α.Ε.Ν., που 
είναι ο βοηθος της Διοίκησης στα θέματα εφαρμογής του 
προγράμματος λειτουργίας της Α.Ε.Ν.. 

Ο σπουδαστής υπηρεσίας: 

α) Παραλαμβάνει από την Επιστασία το φάκελο που αν α¬ 
φόρετοι στις υπο>ρεώσεις του και σε τυχόν άλλα έκτακτα θέ ¬ 
ματα δραστηριοτήτων. 

β) Φροντίζει για την τάξη και καθαριότητα στη Σχολή και 
τους κοινόχρηστους χώρους της. 

γ) Τηρεί Ημερολόγιο Σπουδαστή Υπηρεσίας στο οποίο α¬ 
ναγράφει κατά χρονολογική σειρά όλες τις δραστηριότητες 
και οτιδήποτε άλλο συμβαίνει κατά τη διάρκεια της υπηρε¬ 
σίας του. Μετά το τέλος της υπηρεσίας του προσκομίζει το 
Ημερολόγιο στη Διοίκηση της Σχολής για θεώρηση. 

II) Την επιτροπή συσσιτίου, που αποτελείται από το Συσσι¬ 
τιάρχη, τελειόφοιτο σπουδαστή (Ε ή ΣΤ εξαμήνου) και δύο 
βοηθούς, σπουδαστές άλλων εξαμήνων. Εργο της επιτρο¬ 
πής αυτής είναι η φροντίδα για τη σωστή τήρηση του εδε 
σματολογίου και την καλή παρασκευή των φαγητών. Η επι¬ 
τροπή εισηγείται στη Διοίκηση της Α.Ε.Ν. για κάθε αναγκαία 
τροποποίηση ή βελτίωση του συσσιτίου. 

ΚΕΦΑΛΑΙΟ ΕΚΤΟ 

ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΣΠΟΥΔΑΣΤΩΝ 
Άρθρο 15 

Δικαίωμα Δωρεάν Ναυτικής Παιδείας. 

1. Οι σπουδαστές των Α.Ε.Ν, Έλληνες υπήκοοι π Έλληνες 
το γένος αλλοδαποί υπήκοοι ή πολίτες μελών της Ευρώ> ιαϊ- 
κής Ένωσης (Ε.Ε.) δικαιούνται δωρεάν παιδείας. Αυτή περι¬ 
λαμβάνει την εκπαίδευση και τα εκπαιδευτικά βοηθήματα. 

2. Οι σπουδαστές των Α.Ε.Ν, Έλληνες υπήκοοι η Έλληνες 
το γένος αλλοδαποί υπήκοοι, εσωτερικής φοίτησης, δικαιού ¬ 
ται επιπλέον δωρεάν τροφής και ενδιαίτησης. 

3. Δεν δικαιούνται δωρεάν παιδείας οι αλλοδαποί σπουδα¬ 
στές εκτός εάν άλλως ρυθμίζεται με διμερείς συμφωνίες. 

4. Οι σπουδαστές που δεν δικαιούνται δωρεάν παιδείας υ¬ 
πόχρεο ύνται: 

α) Να καταβάλλουν τα τροφεία τους στον τροφοδοτη της 
Σχολής σύμφωνα με την ισχύουσα σύμβαση η ίο αντίτιμο 
τροφής, στο ταμείο της Σχολής όταν πρόκειται για συσσίτιο 
σπουδαστών που λειτουργεί με αυτεπιστασία. 

β) Μόλις εγγραφούν στη Σχολή και το αργότερο μέσα σε έ¬ 
να 1 δθήμερο να καταβάλλουν στο ταμείο της Σχολής το α- 
παιτούμενο ποσό για την αγορά των εκπαιδευτικών βοηθη¬ 
μάτων. 

4. Αδικαιολόγητη καθυστέρηση καταβολής των οφείλομε- 
νων ως άνω ποσών συνεπάγεται τη λήψη μέτρων της παρ. 7 
του άρθρου 19 του Κανονισμού αυτού. 

5. Σπουδαστές δικαιούμενοι δωρεάν παιδείας, στην περί¬ 
πτωση που θα απορριφθούν στο τέλος του εξάμηνου και πρέ¬ 
πει να επαναφοιτήσουν κατά το επόμενο ακαδημαϊκό έτος 
στο ίδιο εξάμηνο, υποχρεώνονται να καταβάλλουν τροφεία 
εκτός εάν με απόφαση του Υ.Ε.Ν., μετά από αιτιολογημένη 
πρόταση του Σ. Α.Ε.Ν. απαλλαγούν από αυτά για ειδικούς λό¬ 
γους. Οι λόγοι που δικαιολογούν την απαλλαγή από την κα¬ 
ταβολή τροφείων είναι α) απόρριψη λόγω απουσιών μη οψει- 
λομένων σε υπαιτιότητα των σπουδαστών και β) τέκνα πολυ¬ 
τέκνων. 

Η παραπάνω απαλλαγή μπορεί να χορηγηθεί σε κάθε 
σπουδαστή, δύο φορές κατά τη συνολική διάρκεια της φοί¬ 
τησής του. 

Άρθρο 16 

Ειδικότερα Δικαιώματα των Σπουδαστών 

1. Οι σπουδαστές έχουν το δικαίωμα να αναφέρονται στα 
όργανα Διοίκησης της Α.Ε.Ν., της Σχολής και στο ΥΈ.Ν. και 
να ζητούν την ικανοποίηση κάθε ατομικού ή κοινού αιτήματος 
ή παραπόνου κατά τα οριζόμενα, στο έβδομο Κεφάλαιο του 
Κανονισμού αυτού. 


2. Στους σπουδαστές εξασφαλίζονται μέσα στη Σχολή υγι¬ 
εινές συνθήκες διαβίωσης και μέσα ψυχαγωγίας και αθλο¬ 
παιδιών, χωρίς οικονομική επιβάρυνση. 

3. Κατά τη διάρκεια φοίτησής τους στις Α.Ε.Ν. οι σπουδα¬ 
στές δικαιούνται υγειονομική παρακολούθηση, σύμιφωνα με 
τις διατάξεις του άρθρου 37 του Κανονισμού αυτού. 

4. Τα εκπαιδευτικά βοηθήματα τους διανέμονται έγκαιρα, 
χωρίς υποχρέωση επιστροφής τους στη Σχολή. Αυτά επι- 
στρέφονται στη Σχολή όταν ο σπουδαστής για οποιοδήποτε 
λόνο διακόπτει τη φοίτησή του. Σε περίπτωση μη επιστρο¬ 
φής. υποχρεώνεται στην καταβολή της αξίας αυτών. 

Αρθρο 17 

Σύλλογοι Σπουδαστών Α.Ε.Ν. 

1. Οι σπουδαστές έχουν δικαίωμα να ιδρύουν σύλλογο με 
σκοπό τη βελτίωση και προαγωγή του επιπέδου μόρφτοσής 
τους. Η ίδρυση συλλόγου γνωστοποιείται στο Διοικητή της 
Α.Ε.Ν. μέσα σε δέκα (10) ημέρες από την αναγνώρισή του, 
κατά τις διατάξεις του νόμου περί σωματείων Τη γνωστοποί¬ 
ηση ενεργεί το προσωρινό Διοικητικό Συμβούλιο (Δ.Σ.) του 
συλλόγου των σπουδαστών με έγγραφο προς το Διοικητή 
της Σχολής, στον οποίο συνυποβάλλεται αντίγραφο του κα¬ 
ταστατικού και της δικαστικής πράξης για την αναγνώριση 
του συλλόγου 

2. Τροποποίηση του καταστατικού του συλλόγου, μεταβο¬ 
λή της διοίκησής του και απόφαση των μελών για διάλυσή 
του, γνωστοποιείται απο το Διοικητικό Συμβούλιο μέσα σε 
πεντε (5) ημέρες με έγγραφο προς το Διοικητή της Α.Ε.Ν. 

3 . Οι διοικουντες τους συλλόγους σπουδαστών πρέπει να 
είναι Έλληνες πολίτες. 

4. Ο σύλλογος των σπουδαστούν εφόσον επιθυμεί να χρη¬ 
σιμοποιήσει αίθουσα ή άλλο χώρο της Α.Ε.Ν. για συνελεύ¬ 
σεις του Δ.Σ, ή των μελών του συλλόγου υποχρεούται να ζη¬ 
τήσει νι αυτό έγγραφη άδεια από το Διοικητή της Α.Ε.Ν. προς 
τον οποίον γνωστοποιεί το τόπο, το χρόνο και το σκοπό της 
συνέλευσης σαράντα, οκτώ τουλάχιστον ώρες πριν. 

5. Οι συνελεύσεις γίνονται σε χρόνο εκτός ωρών διδασκα¬ 
λίας ή πρακτικών μιαθημάτων. ώστε να μην παρακωλύεται η 
εκπαίδευση. Ειδικά όμως οι Γενικές Συνελεύσεις (Γ.Σ.) για τη 
διεξαγωγή αρχαιρεσιών ανάδειξης νέου Δ.Σ. και μιία Γ.Σ, κά¬ 
θε εκπαιδευτή.ό εξάμηνο μπορούν κατ’ εξαίρεση να πραγμα¬ 
τοποιούνται με έγκριση της Διοίκησης, σε χώρους της Σχο¬ 
λής και κατά τις ώρες μαθημάτων. 

6. Για συγκεκριμένα ομαδικά αιτήματα οι σύλλογοι απευ¬ 
θύνονται, με τους νομίμους εκπροσώπους τους, στα όργανα 
Διοίκησης της Σχολής και της Α.Ε.Ν. και ακολούθως μέσω 
του Διοικητή ιεραρχικά,στις αρμόδιες υπηρεσίες του Υ.Ε.Ν.. 

7. Η τήρηση και εφαρμογή του Κανονισμού αυτού αποτελεί 
υποχρέωση και καθήκον των συλλόγων των σπουδαστών 
Α.Ε.Ν., οι οποοι δεν προβαίνουν σε ενέργειες ή παραλείψεις 
που έρχονται σε αντίθεση με τον Κανονισμό αυτό. 

Άρθρο 18 
Φθορές και ζημιές 

1. Ζημία ή φθορά βιβλίων ή άλλων ειδών που χορηγούνται 
δωρεάν απο τη Σχολή στους σπουδαστές ή εγκαταστάσεων 
και υλικών της Α.Ε.Ν.. που προκαλείται αποδεδειγμένα, από 
υπαιτιότητα ενός ή περισσοτέρων σπουδαστών, καταλογίζε¬ 
ται από το Διοικητή της Α.Ε.Ν σε βάρος των υπεύθυνων που 
υποχρεούνται να καταβάλλουν το οφειλόμενο ποσό, μέσα σε 
προθεσμία που ορίζεται από τον Διοικητή της Α.Ε.Ν.. 

2 Αδικαιολόγητη καθυστέρηση καταβολής των καταλογι- 
σθέντων ποσών συνεπάγεται τις κυρώσεις της παρ. 7 του άρ¬ 
θρου 19 του Κανονισμού αυτού. 



24040 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 19 

Γενικές υποχρεώσεις σπουδαστών 

1. Οι σπουδαστές οφείλουν να συμμορφώνονται με ακρί¬ 
βεια στις υποχρεώσεις που επιβάλλονται από τον νόμο των Λ¬ 
ΕΝ, τους Κανονισμούς και τις οδηγίες των Οργάνων της Δι¬ 
οίκησης της Σχολής που εκδίδονται μέσα στο πνεύμα του νό¬ 
μου και των Κανονισμών, καθώς και στα άλλα όργανα που 
εκτελούν υπεύθυνα διοικητικά καθήκοντα. 

2. Οι σπουδαστές υποχρεούνται να παρακολουθούντα μα- 
θήματάτους. 

3. Η παραλαβή και χρησιμοποίηση ειδών που ανήκουν στον 
εξοπλισμό της Σχολής, εποπτικών μέσων διδασκαλίας, γίνε¬ 
ται μόνο με την άδεια, τις οδηγίες και την επίβλεψη των υ¬ 
πεύθυνων οργάνων της Σχολής. 

4. Οι σπουδαστές που χρησιμοποιούν μέσα εξοπλισμού 
που ανήκουν στις Σχολές, οφείλουν να καταβάλλουν φροντί¬ 
δα και προσοχή για την αποφυγή ζημιών ή απώλειας. Όταν τα 
μέσα αυτά είναι φορητά, είναι υποχρεωμένοι να τα επιστρέ¬ 
φουν στην ίδια κατάσταση που τα παρέλαβαν, διαφορετικά 
ευθύνονται για κάθε καταστροφή, ζημία ή ασυνήθιστη φθο¬ 
ρά που οφείλεται σε υπαιτιότητά τους. 

5. Οι σπουδαστές οφείλουν να έχουν εμφάνιση και συμπε¬ 
ριφορά ευπρεπή, όπως αρμόζει σε μελλοντικούς Αξιωματι¬ 
κούς του Ελληνικού Εμπορικού Ναυτικού. 

6. Κατά τη διάρκεια των εκπαιδευτικών πλόων, οι σπουδα¬ 
στές οφείλουν να είναι κόσμιοι και ευπρεπείς προς τον Πλοί¬ 
αρχο, τους Αξιωματικούς και τα μέλη του πληρώματος του 
πλοίου. 

7. Οι σπουδαστές που δεν εφοδιάζονται εμπρόθεσμα με τα 
είδη εσωτερικού ιματισμού που επιβαρύνουν τους ίδιους ή 
που δεν καταβάλλουν εμπρόθεσμα τις χρηματικές τους ο¬ 
φειλές, απομακρύνονται από τη Σχολή με απόφαση του Διοι¬ 
κητή μέχρις ότου τακτοποιήσουν τις υποχρεώσεις τους και 
δεν δικαιούνται να μετέχουν σε εξετάσεις κατά το διάστημα 
της απομάκρυνσή τους. 

8. Οι σπουδαστές οφείλουν να συμπεριφέρονται με τον αρ- 
μόζοντα τρόπο απέναντι στο Διοικητή και τους Αξιωματικούς 
της Α.Ε.Ν., στους Διευθυντές Σχολών, στα μέλη Ε.Π. και στο 
προσωπικό της Α.Ε.Ν. 

Άρθρο 20 

Υποχρεώσεις στις αίθουσες και τα εργαστήρια 

1. Οι σπουδαστές κατά την παράδοση μαθημάτων, εργα¬ 
στηριακών ασκήσεων, χρήσης βιβλιοθήκης, οφείλουν να έ¬ 
χουν την αρμόζουσα συμπεριφορά προς τους συναδέλφους, 
το Εκπαιδευτικό Προσωπικό και το λοιπό προσωπικό, ώστε 
να μην παρακωλύεται η εκπαιδευτική διαδικασία. Σε περί¬ 
πτωση που κάποιος παρενοχλεί τη διδασκαλία και δεν συμ¬ 
μορφώνεται με υποδείξεις του διδάσκοντα καθηγητή, απο¬ 
βάλλεται από την τάξη και παίρνει απουσία. 

2. Οι σπουδαστές συμμετέχουν στην καλή λειτουργία και 
συντήρηση του Εκπαιδευτικού εξοπλισμού της Σχολής, κα¬ 
θώς και των πλωτών μέσων και των μηχανολογικών και ηλε¬ 
κτρολογιών κτιριακών εγκαταστάσεων της ΑΕΝ, σύμφωνα 
με τις οδηγίες του Διευθυντή Σχολής και του Διοικητή της Α¬ 
ΕΝ αντίστοιχα. 

Άρθρο 21 

Οργάνωση και λειτουργία βιβλιοθήκης 

1. Οι σπουδαστές κάνουν χρήση της έντυπης και ηλεκτρο¬ 
νικής βιβλιοθήκης είτε στο αναγνωστήριο ή είτε με δανεισμό. 

2. Οι σπουδαστές οφείλουν να διατηρούν σε καλή κατά¬ 
σταση τα βιβλία και είναι υποχρεωμένοι να τα επιστρέφουν 
σε όποια κατάσταση τα παρέλαβαν, μέσα στην προθεσμία 
που τους ορίζεται. 


3. Κάθε απώλεια ή φθορά βιβλίου καταλογίζεται σε βάρος 
του υπαίτιου σπουδαστή. 

4. Τα μέλη της Α.Ε.Ν μπορούν να υποβάλλουν στη Διοίκη¬ 
ση προτάσεις για εμπλουτισμό των βιβλιοθηκών. 

5. Όσοι δεν εκπληρώνουν τις υποχρεώσεις που επιβάλλο¬ 
νται από τις προηγούμενες παραγράφους, υπόκεινται στις 
συνέπειες της παρ.7 του άρθρου 19 του Κανονισμού αυτού. 

ΚΕΦΑΛΑΙΟ ΕΒΔΟΜΟ 
ΑΙΤΗΜΑΤΑ ΠΑΡΑΠΟΝΑ ΣΠΟΥΔΑΣΤΩΝ 

Άρθρο 22 

Τρόπος υποβολής στα όργανα Σχολής και ΑΕΝ 

Γιατην ικανοποίηση οποιουδήποτε ατομικού αιτήματος και 
την υποβολή παραπόνων, σχετικά με θέματα που αφορούν 
την πρόοδο των σπουδών του, κάθε ενδιαφερόμενος σπου¬ 
δαστής πρέπει να απευθύνεται στον Διευθυντή της Σχολής. 

Άρθρο 23 

Παρουσίαση στον Διοικητή 

Οι σπουδαστές έχουν το δικαίωμα να παρουσιάζονται α¬ 
πευθείας στο Διοικητή της Α. Ε. Ν. για υποβολή παραπόνων. Ο 
Διοικητής έχει το δικαίωμα παράπονα που δεν μπορούν να ι¬ 
κανοποιηθούν από τον ίδιο να τα παραπέμπει στο Συμβούλιο 
της Α.Ε.Ν. Αν τα παράπονα αφορούν προσωπικά τον Διοικη¬ 
τή της Α.Ε.Ν., δικαιούνται να παρουσιαστούν στη Διεύθυνση 
Εκπαίδευσης του Υπουργείου Εμπορικής Ναυτιλίας, εφόσον 
κοινοποιήσουν το διάβημά τους αυτό στο Διοικητή. Σε περί¬ 
πτωση άρνησης ή παραμέλησης του Διοικητή, ο σπουδαστής 
δικαιούται να παρουσιαστεί απευθείας στο Υπουργείο 
(Υ.Ε.Ν./Δ.Ε.Κ.Ν.). 

Άρθρο 24 

Ιεραρχική υποβολή αιτημάτων και παραπόνων 

στο Υ.Ε.Ν. 

Αν κάποιο αίτημα ή παράπονο σπουδαστή δεν γίνει αποδε¬ 
κτό από τα ανωτέρω όργανα στα οποία έχει υποβληθεί κανο¬ 
νικά, τότε η Διοίκηση υποχρεούται, αν το ζητήσει αυτός, να 
διαβιβάσει το αίτημα ή το παράπονό του στο Υ.Ε.Ν./Δ.Ε,Κ.Ν. 
και ιεραρχικά στο Γ εν. Γ ραμματέα Υ.Ε.Ν.. 

Άρθρο 25 

Κοινά αιτήματα και παράπονα 

1. Αιτήματα και παράπονα που ενδιαφέρουν περισσότε¬ 
ρους από ένα Σπουδαστές που είναι μέλη του Συλλόγου 
Σπουδαστών και αναφέρονται στη διαβίωση και εκπαίδευση 
μέσα στη Σχολή, μπορούν να υποβάλλονται στα αρμόδια όρ¬ 
γανα Διοίκησης της Σχολής και της Α.Ε.Ν. και ιεραρχικά στο 
Υ.Ε.Ν./Δ.Ε.Κ.Ν., κατά τη διαδικασία των προηγούμενων άρ¬ 
θρων από τους νομίμους εκπροσώπους του Συλλόγου τους. 

2. Για αιτήματα και παράπονα που αφορούν την εκπαίδευ¬ 
ση μέσα στη Σχολή και το εκπαιδευτικό προσωπικό αυτής, ο 
Διευθυντής της Σχολής οφείλει πριν την ιεραρχική τους υπο¬ 
βολή να τα παραπέμπει για γνωμάτευση ενώπιον του Εκπαι¬ 
δευτικού Συμβουλίου της Σχολής. 

3. Οι αναφερόμενοι στην προηγούμενη παράγραφο εκ¬ 
πρόσωποι υποχρεούνται να προωθούν τα αιτήματα ή παρά¬ 
πονα των συναδέλφων τους στα αρμόδια όργανα Διοίκησης 
της Σχολής και της Α.Ε.Ν.. Σε διαφορετική περίπτωση κάθε 
Σπουδαστής, χωριστά, δικαιούται να παρουσιαστεί απευθεί¬ 
ας στα αρμόδια όργανα. 

ΚΕΦΑΛΑΙΟ ΟΓΔΟΟ 

ΠΕΙΘΑΡΧΙΑ ΚΑΙ ΠΕΙΘΑΡΧΙΚΕΣ ΠΟΙΝΕΣ 

Άρθρο 26 
Παραπτώματα 

Κάθε παράβαση από τους σπουδαστές του Κανονισμού 
αυτού, των αποφάσεων και οδηγιών των οργάνων Διοίκησης 
της Α.Ε.Ν., της Σχολής καθώς και του Ε.Π. που ενεργούν μέ¬ 
σα στα πλαίσια των Κανονισμών, αποτελεί πειθαρχικό παρά¬ 
πτωμα που τιμωρείται σύμφωνα με τις διατάξεις του Κεφα¬ 
λαίου αυτού, ανάλογα με τη φύση, τη σοβαρότητα και τις εν 
γένει περιστάσεις που έλαβε χώρα. 

Άρθρο 27 

Πειθαρχικές Ποινές 

1. Οι επιβαλλόμενες στους σπουδαστές πειθαρχικές ποι¬ 
νές είναι οι εξής: 

α) Σύσταση. 

β) Αυστηρή Σύσταση. 

γ) Απώλεια α' εξεταστικής περιόδου. 

δ) Οριστική αποβολή από την Α.Ε.Ν. και 

ε) Οριστική αποβολή από όλες τις Α.Ε.Ν. 

2. Όλες οι πειθαρχικές ποινές καταχωρούνται σε ειδικό βι¬ 
βλίο και ανακοινώνονται στους τιμωρημένους σπουδαστές 
από το Διοικητή της Α.Ε.Ν. 

3. Σε περίπτωση επιβολής της πειθαρχικής ποινής οριστι¬ 
κής αποβολής σε σπουδαστή από κάποια Α.Ε.Ν. ορίζεται με 
απόφαση του Υ.Ε.Ν. άλλη Α.Ε.Ν., της ίδια ειδικότητας, στην 
οποία μπορεί να φοιτήσει από το επόμενο διδακτικό έτος ο 
σπουδαστής που αποβάλλεται. 

4. Οι πειθαρχικές ποινές του παρόντος άρθρου επιβάλλο¬ 
νται στους σπουδαστές και για παραπτώματα που διαπράτ- 
τονται και μετά τη λήξη των μαθημάτων του διδακτικού έ¬ 
τους, κατά τη διάρκεια των εξετάσεων και κατά τη διάρκεια 
των εκπαιδευτικών ταξιδιών, καθώς επίσης και μέχρι την η¬ 
μέρα απονομής των πτυχίων τους. 

Άρθρο 28 

Όργανα επιβολής πειθαρχικών ποινών 

1. Οι κατά το προηγούμενο άρθρο πειθαρχικές ποινές επι¬ 
βάλλονται: 

α) Οι με τα στοιχεία α από τον Διευθυντή Σχολής, απευθεί¬ 
ας ή μετά από εισήγηση εντεταλμένου οργάνου της Σχολής, 
για παραπτώματα που έχουν σχέση με την εκπαιδευτική δια¬ 
δικασία 

β) Οι με τα στοιχεία α και β από τον Διοικητή: 

ι) μετά από εισήγηση του Διευθυντή ή εντεταλμένου οργά¬ 
νου της Σχολής, για παραπτώματα που έχουν σχέση με την 
εκπαιδευτική διαδικασία 

ιι) απευθείας ή μετά από εισήγηση εντεταλμένου οργάνου 
της Α.Ε.Ν. για παραπτώματα που δεν έχουν σχέση με την εκ¬ 
παιδευτική διαδικασία και που έχουν σχέση με την εσωτερι¬ 
κή λειτουργία της Α.Ε.Ν.. 

γ) Οι με στοιχείο γ από το Διοικητή, μετά από απόφαση του 
Ειδικού Πειθαρχικού Συμβουλίου κάθε Σχολής, που απαρτί¬ 
ζεται από το Διοικητή ως Πρόεδρο, τον Διευθυντή Σχολής, 
στην οποία ανήκει ο σπουδαστής, δύο μέλη Ε.Π. της Σχολής 
που ορίζονται μαζί με τον αναπληρωτή τους από το Ε.Σ. της 
Σχολής, κατά την έναρξη κάθε ακαδημαϊκού έτους, ή εφόσον 
δεν επαρκούν από τους Εκπαιδευτικούς Συνεργάτες της 
Σχολής και τέλος από ένα σπουδαστή, που προτείνεται από 
το Σύλλογό του, σαν εκπρόσωπος από την αρχή του ακαδη¬ 
μαϊκού έτους, μαζί με τον αναπληρωτή του. 

Το Ειδικό Πειθαρχικό Συμβούλιο βρίσκεται σε απαρτία ό¬ 
ταν είναι παρών ο Πρόεδρος και δύο τουλάχιστον από τα μέ¬ 


λη του και αποφασίζει κατά πλειοψηφία, συντάσσοντας σχε¬ 
τικό πρακτικό. Σε περίπτωση ισοψηφίας υπερισχύει η ψήφος 
του Προέδρου. 

Εισηγητής του Συμβουλίου, χωρίς ψήφο, είναι ο Υποδιοι¬ 
κητής ή εφ’ όσον απουσιάζει ή κωλύεται, ο νόμιμος αναπλη¬ 
ρωτής του και εν ελλείψει ένας από μέλη Ε.Π. του Συμβουλί¬ 
ου. 

Σε περίπτωση που δεν υπάρχει στη Σχολή νόμιμα αναγνωρι¬ 
σμένος Σύλλογος σπουδαστών ή προσωρινό Διοικητικό Συμ¬ 
βούλιο επιλέγεται με ψηφοφορία από το σύνολο των σπουδα¬ 
στών, επταμελής προσωρινή επιτροπή, η οποία έχει προσωρι¬ 
νά τις αρμοδιότητες του Διοικητικού Συμβουλίου του άρθρου 
17. Η επιτροπή αυτή ή το προσωρινό Δ.Σ. προτείνει ένα σπου¬ 
δαστή σαν τακτικό μέλος του Ειδικού Πειθαρχικού Συμβουλί¬ 
ου και τον αναπληρωτή του. 

Σε περίπτωση που τα ανωτέρω όργανα παραλείπουν να 
προτείνουν εκπρόσωπό τους στο Ειδικό Πειθαρχικό Συμβού¬ 
λιο, τότε αυτό συγκροτείται χωρίς τη συμμετοχή εκπροσώ¬ 
που των σπουδαστών. 

δ) Οι με τα στοιχεία δ και ε, πειθαρχικές ποινές επιβάλλο¬ 
νται μετά από απόφαση του Ανώτερου Πειθαρχικού Συμβου¬ 
λίου των Α.Ε.Ν.. 

Το Ανώτερο Πειθαρχικό Συμβούλιο των Α.Ε.Ν. απαρτίζεται 
από τον Γ ενικό Γ ραμματέα του Υ. Ε. Ν. με αναπληρωτή τον Αρ¬ 
χηγό Λ.Σ., τον Διευθυντή της Εκπαίδευσης Ναυτικών, έναν 
εκπρόσωπο του Ναυτικού Επιμελητηρίου Ελλάδος (Ν.Ε.Ε.), 
ένα Διευθυντή Σχολής Α.Ε.Ν., ένα εκπρόσωπο σπουδαστών 
Α.Ε.Ν.. Η συγκρότηση του Ανώτερου Πειθαρχικού Συμβουλί¬ 
ου των Α.Ε.Ν. γίνεται κάθε δύο (2) έτη με απόφαση του Υ¬ 
πουργού. Ο εκπρόσωπος του Ν.Ε.Ε. και των σπουδαστών με 
τους αναπληρωτές τους μπορεί να είναι οι ίδιοι που συμμε¬ 
τέχουν στοΣ.Ν.Ε.. 

2. Κάθε δικαιοδοτικό όργανο παραπέμπει στο αμέσως α¬ 
νώτερο, εφ’ όσον κρίνει ότι η ποινή που πρέπει να επιβληθεί 
υπερβαίνει την πειθαρχική του δικαιοδοσία. Την παραπομπή 
ενώπιον του Ανώτερου Πειθαρχικού Συμβουλίου μπορεί να ε¬ 
νεργήσει και το Υ.Ε.Ν. μετά από διοικητική έρευνα, που ε- 
νεργείται κατόπιν απόφασης του Υ.Ε.Ν. από ανώτερο Αξιω¬ 
ματικό Λ.Σ. ή πολιτικό υπάλληλο κατάλληλου βαθμού. 

3. Πριν από την επιβολή οποιοσδήποτε ποινής ο σπουδα¬ 
στής καλείται να απολογηθεί στο αρμόδιο όργανο για την ε¬ 
πιβολή της ποινής, εκτός αν έχει προηγηθεί διοικητική έρευ¬ 
να κατά την οποία αυτός εξετάσθηκε εγγράφως. 

4. Τα παραπάνω Πειθαρχικά Συμβούλια (εδαφίων. 1γ, 1δ) 
μπορούν να προβούν σε σύσταση προς το αμέσως κατώτερο 
όργανο, να επιβάλλει στο σπουδαστή που έχει παραπεμφθεί, 
πειθαρχική ποινή στα πλαίσια της δικαιοδοσίας του, εφ’ όσον 
το τελευταίο όργανο δεν έχει επιληφθείτης υπόθεσης. 

5. Η πειθαρχική δικαιοδοσία ασκείται και κατά την διάρκεια 
των εξετάσεων, κατά τη θερινή εκπαιδευτική περίοδο καθώς 
επίσης και κατά την διάρκεια των εκπαιδευτικών ταξιδιών. 

6. Ο σπουδαστής μπορεί να κάνει ένσταση στο αμέσως ε¬ 
πόμενο ανώτερο πειθαρχικό όργανο. 

7. Η εκτέλεση των πειθαρχικών ποινών αρχίζει μετά την α¬ 
νακοίνωσή τους, εκτός αν ορίζεται διαφορετικά στον Κανονι¬ 
σμό αυτό. 

Άρθρο 29 

Διακοπή φοίτησης - αναστολή σπουδών 

1. Ο σπουδαστής που αποβάλλεται οριστικά από όλες τις 
Α.Ε.Ν. δεν γίνεται εκ νέου δεκτός για φοίτηση σε Α.Ε.Ν. ο¬ 
ποιοσδήποτε ειδικότητας. 

2. Ο σπουδαστής μπορεί να ζητήσει, με αίτηση του, την 
προσωρινή αναστολή των σπουδών του έως δύο ακαδημαϊ¬ 
κά έτη, για σοβαρούς λόγους όπως στράτευση, βεβαιωμένη 
σοβαρή ασθένεια του ίδιου, του συζύγου του ή συγγενούς εξ 

αίματος μέχρι τον 2ο βαθμό ή ναυτολόγηση σε εμπορικό 
πλοίο. Ο σπουδαστής υποβάλλει όλα τα απαραίτητα δικαιο- 
λογητικά και μετά από απόφαση του Σ. Α.Ε.Ν., ο Διοικητής με 
απόφαση ίου εγκρίνει την διακοπή φοίτησης. 

3. Ο σπουδαστής που απορρίπτεται λόγω συμπλήρωσης 
του ανώτατου ορίου απουσιών και υποχρεώνεται να επανα- 
φοιτήσει στο ίδιο εξάμηνο, διακόπτει την φοίτηση του μόλις 
συμπληρώσει το όριο απουσιών και εκδοθεί η σχετική από¬ 
φαση του Διοικητή. 

4. Επίσης διακόπτουν την φοίτησή τους οι σπουδαστές που 
τιμωρούνται σε οποιοδήποτε χρόνο με οριστική αποβολή α¬ 
πό τη Σχολή. 

5. Οι σπουδαστές που διακόπτουν οριστικά τη φοίτησή 
τους για οποιαδήποτε αιτία, είναι υποχρεωμένοι να επιστρέ¬ 
φουν στη Σχολή τα είδη ιματισμού και τα εκπαιδευτικά κείμε¬ 
να που τους έχουν χορηγηθεί δωρεάν. 

ΚΕΦΑΛΑΙΟ ΕΝΑΤΟ 
ΑΔΕΙΕΣ 

Αρθρο 30 

Εορτολόγιο - Διακοπές 

1. Ημέρες αργίας ορίζονται οι εξής: 
α) Η Εθνική γιορτή της 25ης Μαρτίου, 
β) Η 28η Οκτωβρίου. 

γ) Του Αγίου Νικολάου 

δ) Η πρώτη και η δεύτερη ημέρα των Χριστουγέννων. 

ε) Η πρώτη του έτους 

στ) Τα Θεοφάνεια. 

ζ) Η Καθαρά Δευτέρα. 

η) Η Μεγάλη Παρασκευή. 

θ) Η Δευτέρα του Πάσχα. 

ι) Η ΙηΜαιου. 

ια) Του Αγίου Πνεύματος. 

ιβ) Της Κοίμησης της Θεοτόκου. 

2. Μαθήματα δεν διεξάγονται: 
α) Την 17η Νοεμβρίου. 

β) Κατά τις διακοπές των Χριστουγέννων. Από την 23η Δε¬ 
κεμβρίου μέχρι και τη 6η Ιανουάριου. 

γ) Κατά τις διακοπές του Πάσχα. Απάτην Μ. Δευτέρα μέχρι 
και την Κυριακή του Θωμά, 
δ) Των Τριών Ιεραρχών και 

ε) Κατά ας διακοπές του καλοκαιριού που αρχίζουν την 6η 
Ιουλίου και τελειώνουν την 31η Αυγούστου. 

Μαθήματα δε διεξάγονται επίσης και κατά τις παραπάνω 
(παραγρ. 1), επίσημες αργίες του Κράτους και την τοπική ε¬ 
ορτή της πόλης στη οποία εδρεύει η Α.Ε.Ν.. 

Άρθρο 31 

Εθιμικά - τελετουργικά θέματα Α.Ε.Ν. 

1. Σ : όλες τις εορταστικές εκδηλώσεις: για την Εθνική γιορ¬ 
τή της 25ης Μαρτίου, την 28η Οκτωβρίου, την 17η Νοεμβρί¬ 
ου ή και σε άλλες εορτές τοπικού ενδιαφέροντος, η Α.Ε.Ν. 
μετέχει επίσημα με κατάθεση στεφανιών, με ομιλίες των με¬ 
λών της, με παρελάσεις σπουδαστών της κλπ. 

2. Μετά την αποπεράτωση των σπουδών τους, οι απόφοι¬ 
τοι των Α.Ε.Ν. καθομολογούν, σε ειδική τελετή σχετικό όρκο, 
το περιεχόμενο του οποίου όπως και της διαβεβαίωσης των 
πρωτοετών θα καθοριστεί με απόφαση ΥΈ.Ν./Δ.Ε.Κ.Ν. 

Άρθρο 32 

Άδειες - Χορήγηση αδειών - Επιστροφή 
1. Στους σπουδαστές εσωτερικής φοίτησης χορηγούνται 
έκτακτες, μικρής διάρκειας άδειες, σε περιπτώσεις σοβαρής 
ανάγκης κατά την κρίση του Διοικητή, που μπορεί να ζητήσει 
από το σπουδαστή, την εκ των υστέρων προσκόμιση των α¬ 
παραίτητων εγγράφων δικαιολογητικών. 


2. Οι Σπουδαστές εξέρχονται από τη Σχολή και αναχωρούν 
για άδεια, σύμφωνα με το Ημερήσιο Π ρόγραμμα λειτουργίας 
της Α.Ε.Ν. 

3. Όταν οι σπουδαστές επιστρέφουν από την άδειά τους, ο¬ 
φείλουν να δηλώνουν στη Σχολή την άφιξη τους. 

4. Σπουδαστές που απουσιάζουν από τα μαθήματα λαμβά¬ 
νουν απουσίες. 

5. Όλες οι άδειες χορηγούνται από τον Διοικητή της Α.Ε.Ν. 

6. Σε περίπτωση που κάποιος σπουδαστής εμποδίζεται να 
επιστρέφει έγκαιρα από την άδειά του, οφείλει να ενημερώ¬ 
νει τη Σχολή. 

ΚΕΦΑΛΑΙΟ ΔΕΚΑΤΟ 

ΕΝΔΙΑΙΤΗΣΗ, ΤΡΟΦΟΔΟΣΙΑ, ΟΜΟΙΟΜΟΡΦΗ 
ΕΝΔΥΜΑΣΙΑ 

Άρθρο 33 
Ενδιαίτηση 

1. Οι σπουδαστές που φοιτούν σε Α.Ε.Ν. εσωτερικής φοί¬ 
τησης ακολουθούν υποχρεωτικά εσωτερική φοίτηση (ενδιαί¬ 
τηση εντός των Σχολών) και εφαρμόζουν το ημερήσιο πρό¬ 
γραμμα δραστηριοτήτων. 

2. Οι σπουδαστές που φοιτούν σε Α.Ε.Ν. εξωτερικής φοί¬ 
τησης προσέρχονται στις Σχολές με την έναρξη των μαθη¬ 
μάτων και αποχωρούν με τη λήξη τους. 

Άρθρο 34 
Τροφοδοσία 

1. Οι σπουδαστές εσωτερικής φοίτησης σιτίζονται μέσα 
στη Σχολή. 

2. Οι ώρες κάθε συσσιτίου καθορίζονται από το ημερήσιο 
πρόγραμμα λειτουργίας της Α.Ε.Ν.. 

3. Η τροφοδοσία των σπουδαστών ανατίθεται με δημόσιο 
μειοδοτικό διαγωνισμό βάσει εβδομαδιαίου εδεσματολογίου 
που καθορίζεται με Απόφαση του Υ.Ε.Ν. 

4. Το εδεσματολόγιο για τους σπουδαστές εσωτερικής 
φοίτησης περιλαμβάνει: πρωινό, μεσημβρινό και βραδινό 
φαγητό. 

5. Αν δεν καρποφορήσει ο μειοδοτικός διαγωνισμός η τρο¬ 
φοδοσία των σπουδαστών με Απόφαση του Υ.Ε.Ν. ανατίθε¬ 
ται απ’ ευθείας στη Διοίκηση της Α.Ε.Ν και λειτουργεί με αυ¬ 
τεπιστασία. 

6. Ο έλεγχος και η παρακολούθηση της παρεχόμενης τρο¬ 
φής κατά ποσότητα και ποιότητα ενεργείται από τη Διοίκηση 
της Σχολής, όπως επίσης και από τους σπουδαστές που α¬ 
παρτίζουν την επιτροπή συσσιτίου. Ο τροφοδότης υποχρε- 
ούται να συμμορφώνεται σε κάθε παρατήρηση ή υπόδειξή 
τους που αφορά την καταλληλότητα των τροφίμων, το προ¬ 
σωπικό του μαγειρείου, την καθαριότητα των χρησιμοποιού¬ 
μενων χώρων και την υγιεινή κατάσταση των μαγειρικών και 
λοιπών σκευών καθώς και με τις ειδικότερες απαιτήσεις που 
προβλέπονται από την προκήρυξη του μειοδοτικού διαγωνι¬ 
σμού. 

7. Οι σπουδαστές στο τέλος κάθε μηνός καλούνται από τη 
Διοίκηση να υπογράφουν τις τροφοδοτικές μερίδες που έλα¬ 
βαν κατά τη διάρκεια του μήνα και να υποβάλλουν τυχόν πα¬ 
ρατηρήσεις για διαφορές των μερίδων που χρεώνονται σ’ αυ¬ 
τούς. 

8. Γ ια τους σπουδαστές που απουσιάζουν για οποιοδήπο- 
τε λόγο, δεν χρεώνονται τροφεία σε βάρος της Υπηρεσίας, ε¬ 
φόσον από την προηγούμενη ημέρα ενημερώνεται για την α¬ 
πουσία τους ο τροφοδότης. 

Άρθρο 35 

Κυλικείο σπουδαστών 

1. Σε κάθε Α.Ε.Ν. λειτουργεί κυλικείο σπουδαστών, η εκμε- 

τάλλευση του οποίου ανατίθεται με πλειοδοτικό διαγωνισμό 
σε ιδιώτη. Αν δεν ανακηρυχθεί πλειοδότης, το κυλικείο λει¬ 
τουργεί με αυτόματους πωλητές που τοποθετούνται μετά α¬ 
πό πλειοδοτικό διαγωνισμό. 

2. Τα διατιθέμενα από το κυλικείο αναψυκτικά και λοιπά εί¬ 
δη, η τιμή πώλησης τους και οι ώρες και ο τρόπος γενικά λει¬ 
τουργίας του κυλικείου ρυθμίζονται με απόφαση του Διοικη¬ 
τή που υποβάλλεται στο Υ.Ε.Ν. για έγκριση. 

Άρθρο 36 

Ομοιόμορφη ενδυμασία 

1. Οι σπουδαστές εσωτερικής και εξωτερικής φοίτησης φέ¬ 
ρουν ομοιόμορφη ενδυμασία, που χορηγείται δωρεάν από 
την Α.Ε.Ν., της οποίας ο τύπος και ο αριθμός που διανέμεται 
στους σπουδαστές καθορίζεται κάθε χρόνο με απόφαση του 
Υ.Ε.Ν.. 

2. Οι σπουδαστές φέρουν την ανωτέρω ενδυμασία υπο¬ 
χρεωτικά κατά την διάρκεια της παραμονής τους στην 
Α.Ε.Ν., ιδίως κατά τις επίσημες εκδηλώσεις - εορτές, εκπαι¬ 
δευτικές επισκέψεις και λοιπές ομαδικές εμφανίσεις της 
Α.Ε.Ν.. 

3. Σπουδαστές που διακόπτουν τη φοίτησή τους, λόγω δια¬ 
γραφής από τη Σχολή για οποιαδήποτε αιτία, υποχρεούνται 
στην καταβολή της αξίας της ενδυμασίας, που τους έχει χο¬ 
ρηγηθεί δωρεάν, στο Διαχειριστή της Α.Ε.Ν.. Το αντίστοιχο 
ποσό αποτελεί έσοδο του Κεφαλαίου Ναυτικής Εκπαίδευσης 
(Κ. Ν. Ε) .Σε περίπτωση μη συμμόρφωσης του σπουδαστή, η α¬ 
ξία της ενδυμασίας εισπράττεται, κατά τη διαδικασία ει- 
σπράξεως δημοσίων εσόδων, σε βάρος του ιδίου. 

4. Στους σπουδαστές χορηγούνται από την Α.Ε.Ν. δύο εν¬ 
δυμασίες εργασίας (φόρμες) από σκούρο μπλε ύφασμα. 

ΚΕΦΑΛΑΙΟ ΕΝΔΕΚΑΤΟ 

ΥΓΕΙΟΝΟΜΙΚΗ ΠΑΡΑΚΟΛΟΥΘΗΣΗ ΤΩΝ ΣΠΟΥΔΑΣΤΩΝ 
Άρθρο 37 

Ιατροφαρμακευτική και νοσοκομειακή περίθαλψη 
των σπουδαστών 

1. Οι σπουδαστές δικαιούνται ιατροφαρμακευτική και νο¬ 
σοκομειακή περίθαλψη που παρέχεται από τον Οίκο Ναύτου 
(Ο.Ν.) στους ασφαλισμένους του, σύμφωνα με την κείμενη 
Νομοθεσία. Με μέριμνα της Σχολής εφοδιάζονται με βιβλιά¬ 
ρια Ασφαλισμένου και Συνταγολόγιο. 

2. Η Διοίκηση της Α.Ε.Ν. σε συνεννόηση με τις Υγειονομι¬ 
κές Υπηρεσίες της περιοχής μεριμνά για τον εμβολιασμό με 
τα καθιερωμένα εμβόλια των εισαγομένων σπουδαστών. Ε¬ 
πίσης ενεργεί και για τους κατά καιρούς επιβαλλόμενους εμ¬ 
βολιασμούς. 

3. Τα συνήθη φάρμακα παρέχονται από το φαρμακείο της 
Α.Ε.Ν.. 

4. Σπουδαστές που κατά τη γνώμη του Γιατρού του Ο.Ν. 
χρήζουν νοσοκομειακής περίθαλψης, με μέριμνα της Σχο¬ 
λής, μεταφέρονται για θεραπεία σε νοσοκομείο. 

Σε περίπτωση εισαγωγής σπουδασπή σε νοσοκομείο, η Δι¬ 
οίκηση της Σχολής ενημερώνει σχετικά τους οικείους του. 

5. Διαγράφεται από τη Σχολή μετά από σύμφωνη γνώμη 
της ΑΝΥΕ, στην οποία παραπέμπεται από τον Διοικητή αυτε- 
πάγγελτα μετά από γνωμοδότηση Γιατρού ή με αίτησή του, 
σπουδαστής που αποδεικνύεται κατά τη διάρκεια της φοίτη¬ 
σής του ότι δεν είναι ικανός για το επάγγελμα του Αξιωματι¬ 
κού Ε.Ν. κατά τις σχετικές διατάξεις περί υγειονομικής εξέ¬ 
τασης των υποψήφιων Α.Ε.Ν. 


ΚΕΦΑΛΑΙΟ ΔΩΔΕΚΑΤΟ 
ΕΞΩΤΕΡΙΚΗ - ΜΙΚΤΗ ΦΟΙΤΗΣΗ ΣΠΟΥΔΑΣΤΩΝ 

Άρθρο 38 

Α.Ε.Ν. Μικτής φοίτησης 

1. Στις Α.Ε.Ν. μικτής φοίτησης οι σπουδαστές, πριν από τη 
λήξη κάθε διδακτικού έτους, υποβάλλουν στη Διοίκηση δή¬ 
λωση, με την οποία δηλώνουν τον τρόπο φοίτησης (εσωτερι¬ 
κή ή εξωτερική), που επιθυμούν να ακολουθήσουν κατά το ε¬ 
πόμενο διδακτικό έτος. 

Ειδικά οι εισαγόμενοι σπουδαστές υποβάλλουν την ανωτέ¬ 
ρω δήλωση ταυτόχρονα με την αίτηση εγγραφής τους στη 
Σχολή. 

Μετά την υποβολή της ανωτέρω δήλωσης δεν επιτρέπεται 
αλλαγή του τρόπου φοίτησης. 

2. Οι σπουδαστές εσωτερικής φοίτησης ακολουθούν το 
πρόγραμμα λειτουργίας της Α.Ε.Ν.. 

3. Οι σπουδαστές εξωτερικής φοίτησης προσέρχονται στη 
Σχολή με την έναρξη των μαθημάτων και αποχωρούν μετά τη 
λήξη τους. 

4. Οι σπουδαστές μικτής φοίτησης που διαμένουν εκτός 
Α.Ε.Ν., δικαιούνται σάντουιτς (αντιστοιχεί με το 1/ΙΟτης τρο¬ 
φοδοτικής μερίδας) και μεσημβρινό φαγητό. 

Άρθρο 39 

Ενδιαίτηση και τροφοδοσία σπουδαστών 
εξωτερικής φοίτησης 

1. Προκειμένου για σπουδαστές εξωτερικής φοίτησης, δεν 
εφαρμόζονται οι διατάξεις του Κανονισμού αυτού που ρυθ¬ 
μίζουν θέματα ενδιαίτησης και τροφοδοσίας. 

2. Οι λοιπές διατάξεις του Κανονισμού εφαρμόζονται ανά¬ 
λογα και μπορεί να προσαρμόζονται με την ιδιομορφία κάθε 
Σχολής μετά από Απόφαση Υ.Ε.Ν.. 

Άρθρο 40 

Πτυχία - Πιστοποιητικά - Βεβαιώσεις 

1. Στους σπουδαστές που αποφοιτούν από τις Α.Ε.Ν χορη¬ 
γούνται δωρεάν πτυχία, όπως τα επισυναπτόμενα υποδείγ¬ 
ματα Α και Β, τα οποία σε κάθε Σχολή είναι αριθμημένα κατά 
συνεχή αύξοντα αριθμό. 

2. Τα στελέχη των πτυχίων, όπως τα επισυναπτόμενα υπο¬ 
δείγματα Α1 & Β1, συμπληρωμένα κανονικά, φυλάσσονται 
στο διηνεκές από τη Γραμματεία Σχολής της Α.Ε.Ν. 

3. Τα πτυχία υπογράφονται από τον Διοικητή της Α. Ε. Ν. και 
τον Διευθυντή της Σχολής. 

4. Αντίγραφα πτυχίων δεν χορηγούνται. 

5. Μετά από αίτηση του σπουδαστή η Σχολή του χορηγεί πι¬ 
στοποιητικό σπουδών, όπως επισυναπτόμενο υπόδειγμα Γ, 
στο οποίο παρουσιάζεται η σπουδαστική του κατάσταση. Με 
την ίδια διαδικασία η Σχολή χορηγεί πιστοποιητικό αποφοί¬ 
τησης. 

6. Οι Α.Ε.Ν. που διοργανώνουν και λειτουργούν προγράμ¬ 
ματα επιμόρφωσης στα πλαίσια των αρμοδιοτήτων τους, χο¬ 
ρηγούν βεβαιώσεις επιμόρφωσης σε όσους παρακολουθούν 
τα συγκεκριμένα προγράμματα. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ ΥΠΟΔΕΙΓΜΑ λ 



ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 

ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ 


ΣΧΟΛΗ ΠΛΟΙΑΡΧΟΝ 



ΠΤΥΧΙΟ 

ΑΡΙΘΜΟΙ ΠΤΥΧΙΟΥ:. 


του.που γεννήθηκε σι 


το έτος. σπούδασε την Ναυτική Επιστήμη και Τέχνη και μετά 

από επιτυχή δοκιμασία αποφοίτησε το έτος. με γενική επίδοση 


Ο ΔΙΕΥΘΥΝΤΗΣ ΣΧΟΛΗΣ Ο ΔΙΟΙΚΗΤΗΣ 















ΕΦΗΜΕΡΙΣ ΤΗΣ ΚΥΒΕΡΝΗΣΕΏΣ (ΤΕΥΧΟΣ ΔΕΥΤΕΡΟ) 

ΕΛΛΗΝΙΚΗ ΛΗΜΟΚΡΛΤΙΛ ΥΠΟΔΕΙΓΜΑ Β 



ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ 


ΣΧΟΛΗ ΜΗΧΑΝΙΚΩΝ 


* 

ΠΤΥΧΙΟ 


ΑΡΙΘΜΟΣ ΠΤΥΧΙΟΥ: 


που γεννήθηκε στ. 


το έτος. σπούδασε την Ναυτική Επιστήμη και Τέχνη και μετά 

από επιτυχή δοκιμασία αποφοίτησε το έτος. με γενική επίδοση 


Ο ΔΙΕΥΘΥΝΤΗΣ ΣΧΟΛΗΣ 


Ο ΔΙΟΙΚΗΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΑΕΠΓΜΑ Λ1 
ΣΤΕΛΕΧΟΥΣ 
ΣΧΟΛΗΣ ΠΛΟΙΑΡΧΩΝ 

ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ 


ΠΤΥΧΙΟ 


Αριθμός Πτυχίου .* 
Αριθμός Μητρώου. 


του.που γεννήθηκε στ. 

.το έτος.γράφτηκε στη Σχολή Πλοιάρχων 

το £τ°ς.*αι αφού φοίτησε σε αυτή έξι (6) εξάμηνα & πραγματοποίησε 

12μηνη πρακτική εκπαίδευση επί πλοίων αποφοίτησε το έτος.με γενική 

επίδοση. 


Ο ΔΙΕΥΘΥΝΤΗΣ ΣΧΟΛΗΣ 


Ο ΔΙΟΙΚΗΤΗΣ 
















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΠΟΔΕΙΓΜΑ Β1 
ΣΤΕΛΕΧΟΥΣ 
ΣΧΟΛΗΣ ΜΗΧΑΝΙΚΟΝ 

ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ 


ΠΤΥΧΙΟ 


Αριθμός Πτυχίου 


Αριθμός Μητρώου, 


Του .που γεννήθηκε στ. 

. το .γράφτηκε στη Σχολή Μηχανικών 

το .και αφού φοίτησε σε αυτή έξι (6) εξάμηνα & πραγματοποίησε 

12μηνη πρακτική εκπαίδευση επί πλοίων αποφοίτησε το έτος.με γενική 

επίδοση. 

Ο ΔΙΕΥΘΥΝΤΗΣ ΣΧΟΛΗΣ 


Ο ΔΙΟΙΚΗΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ υπόδειγμα γ 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ 
ΑΚΑΔΗΜΙΑ ΕΜΠΟΡΙΚΟΥ ΝΑΥΤΙΚΟΥ 


.19... 

Αριθ. Μητρώου. 

Αριθ. ΓΤρωτ. 


ΠΙΣΤΟΠΟΙΗΤΙΚΟ ΑΠΟΦΟΙΤΗΣΗΣ 

Πιστοποιείται ότι ο/η σπουδαστ.του. 

και της. αφού φοίτησε στη Σχολή. 

έξι (6) εξάμηνα και πραγματοποίησε δώδεκα (12) μήνες πρακτική άσκηση - 

εκπαίδευση επί πλοίων, κατά τα ακαδημαϊκά έτη. 

περάτωσε με επιτυχία τις σπουδαστικές του υποχρεώσεις το έτος. 

και έλαβε το υπ'αριθ.πτυχίο με γενική επίδοση. 


Το παρόν πιστοποιητικό εκδίδεται σύμφωνα με την παρ. 5 του άρθρου 40 του 
Εσωτερικού Κανονισμού ΑΕΝ και χορηγείται μετά από αίτηση του ενδιαφερομένου. 


Ο ΔΙΕΥΘΥΝΤΗΣ ΣΧΟΛΗΣ 


Ο ΔΙΟΙΚΗΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















